
Кіріспе

ХХІ ғ.  бас  кезінде    адамзаттың  даму   процесі  информациялық  қоғамның  қалыптасуымен  ерекшеленеді.  Оның    негізгі    бағыты   информация    және  өңдеу  ұғымымен  анықталады.  Осыған  байланысты   бірінші  кезекке  қарапайым   еңбек    құндылығы    мен  табиғи    байлықтар   емес,  білім      құндылығы    шығады.  Информация  мемлекеттің   даму   деңгейін  анықтайтын    стратегиялық    ресурсқа   айналып,    ақпараттық    мәдениетті    қалыптастыру,  яғни    мәлімет   өңдеу    мен  оны   тасымалдау   ісін  атқару   өркениетті    дамудың   қажетті   шарты  болып  табылады. 

Көптеген кәсіпорындар  (банктер,  мекемелер)  тораптық  шоғырланудың   алғашқы  кезеңін   аяқтап   екінші   кезеңге,  яғни   торапаралық     әрекеттесу  жабдықтары   негізінде  бірлескен    тораптар   құру   жолына  көшіп  отыр.  

Компьютерлік  желі  дегеніміз – бір-бірімен  мәлімет    алмаса  алатын,  кем  дегенде  екі   компьютердің    байланыс  құралдары    көмегімен   қарым-қатынас   жасауына    арналған   ақпарат   өңдеудің   тармақталған  жүйесі. 

Басқаша  айтқанда    желі  деп   дербес  компьютерлердің    және  де  принтер, модем,  факсимильдік  аппарат   тәрізді   есептеу   құрылғыларының  бір-бірімен  байланысқан  жиынын   айтады. 

Желілер  әрбір  қызметкерге   басқалармен   мәлімет  алмасып  құрылғыларды   ортақ  пайдалануға,  қашықта   орналасқан     қуатты    компьютерлердегі   мәліметтер   базасымен    қатынас  құруға   және    тұтынушылармен  тұрақты    байланыс   жасауға  мүмкіндік   береді. 

Желі  құрамына   кіретін  компьютерлер  мынадай  жұмыстар  атқарады: 

-  желімен  қатынас   құруды   ұйымдастыру;  

- олардың  арасында   мәлімет  алмасуды  басқару;

- желі  тұтынушыларына    есептеу  құрылғыларын  пайдалануға  беріп,  оларға  әртүрлі  қызмет  көрсету.   
1   ЕСЕПТЕУ  ТОРАПТАРЫ
1.1   Тораптың  негізгі  элементтері  
Негізгі   қатынастық  үлгі  құрайтын  сыңарлардың    (құрамдардың)  ең  кіші   жиыны    таратқыштан  (жібергіштен),  қабылдағыштан,  тасымалдау   ортасынан  және  хабардан  тұрады. 
Тартқыш   пен  қабылдағыш    міндетін  екі   сөйлесіп  тұрған  адам  да   атқара алады,  ал  есептеу   торабында   тартқыш  және  қабылдағыш   ретінде  компьютер   немесе  басқа  да  электрондық    жабдықтар  бола  алады. 

Деректер  тасымалдау    ортасы  немесе   арнасы  деп  кәбілді  телефон   желісін  немесе   ауаны    (эфирді)  айтуға  болады. 

Хабар дегеніміз - таратқыш пен қабылдағыш арасында    тасымалданатын   ақпарат,  жүйеде  қабылданған  тәртіп  бойынша    тасымалдануға  дайындалған    деректер.  Хабардың  құрамында,  әдетте,  бастамасы  және   аяқталу   белгісі  болады. 

Есептеу машиналар (компьютерлер) торабының құрамына  компьютерлерді  және  басқа  да    электрондық   жабдықтарды   (оларды  бір-бірімен  байланыстыратын) арнаға  жалғауға  (қосуға)  арналған   техникалық     және  программалық қамтамалар  кіреді.   Тораптағы   басқа   құрылғылармен    әрекеттесетін  құрылғыларды   түйін,   станция  (бекет)  немесе  тораптық   құрылғылар  деп  атайды. 

 Қарапайымдап  айтқанда,   торап  екі  түрлі    компьютерлерден  тұрады  деуге  болады:  серверлер  және  жұмыс  бекеттері.  Сервер - өз  қорын    барлық  пайдаланушылар мен құрылғыларға қолдануға  беретін  компьютер.  Жұмыс  бекеті   -  тораптың  беретін   мүмкіншіліктерін   пайдаланатын  жеке   компьютерлер  тобы.  
Кез  келген  торап  серверлер  мен  жұмыс  бекеттеріне  басқа  қосымша   аппаратурадан  және  программалық  қамтамадан  тұрады.  Торап    құрамына кірертін  сервер мен   жұмыс  бекетіне   тораптық   карта  (бейімдеуші)  орнатылуы  керек.  Содан  кейін   есептеу  машиналары  бір-бірімен    кәбілдік   жүйе   немесе    басқа  да  деректер    тасымалдау    ортасы  арқылы   байланыстырылады.   Компьютерді   тасымалдау ортасына  қосудың   әр  түрлі    әдістері  бар.  Осылайша    құрастырылған  тораптың  жұмыс  істеу   тиімділігі  көбінесе  онда қолданылатын  тораптық  программалық   қамтамаға    байланысты  болады. 

Сонымен,  тораптың  негізгі    элементтерінің   қатарына  серверлер  мен  жұмыс бекеттері, тораптық  карталар (бейімдеушілер) мен кәбілдер,    тораптық    операциялық   жүйе  кіреді.  

Торап -  кәбіл   немесе  басқа     құралдар  арқылы    байланысқан   және  біраз    жыбдықтарды   (мәселен,  баспа  құрылғысын)  бірлесіп  пайдалануға   және ақпарат алмастыруға   мүмкіндік   беретін    программалық   қамтаманы    қолданатын  бірнеше   ЭЕМ  тобы. 
Есептеу   тораптарының   мүмкіндіктері:

-  есептеу  тораптары   кез  келген   ақпарат қорына  тез   қатынас   құруға   мүмкіндік   жасайды; 
- лазерлік  баспа  құрылғылары,  оптикалық  сақтау   құрылғылары  сияқты   қымбат  шеткері    құрылғыларды   тиімді    пайдалану  (мысалы,  әр машинаға  жеке  сатып  алғанша,  олардың   біреуін  ортақ   қор  ретінде   пайдаланған  үнемді);

-  программалар    мен  деректерді    орталықтандырып  сақтау; 

-  деректерді      қрғау  және    қауіпсіздендіру  және т.б.
Ортақ  қор.  Бірнеше   пайдаланушы  немесе   программа   бірлесіп    қолданатын  тораптағы  немесе  жұмыс  тобындағы  кез  келген  құрылғы,   файл,  тізімдеме  (каталог,  directory,  folder) немесе  принтер.  Бірлесіп  пайдалантын  қор. 

Десте (Packet). Торап  арқылы тасымалданатын деректерді   сипаттайтын  жалпы  аталым.  Құрамына  мекен,  деректер  және   тексеруші    элементтер  кіретін,  біртұтас  нәрсе  ретінде  тасымалданатын    биттер  (ақпарлар)  тобы. 
Дейтаграмма  (Datagramma). Қабылдауыш   компьютерге   алдын  ала   ескертпей  жіберілетін  (тікелей  байласу  ұйымдастырмай-ақ)   деректер    бөлшегі,   хабардың  басқа    дестелерінен  тәуелсіз  тасымалданатын    десте.  Әдетте   дестелерді   коммутациялау  торабында    қолданылады.  Мәселен,  ІР  хаттамасы  бойынша тасымалданатын  деректер  бірлігі  осылай   аталады. 

Кадр  (Frame).  Арналық  деңгейді  басқару   құралдары   ұйымдастырған   ақпарат  арнасы  арқылы    бір  тұтас   нәрсе   ретінде    тасымалданатын  деректер бірлігі. Кадр  құрамына алушы  мен  жіберушінің  мекені,  деректер,  бастау  және  аяқтама кіретін,  толық  қалыптастырылған  десте.  (1 – сурет). 

1.1-сурет

1-сурет.
Түйін (Node).  Біріншіден,  есептеу  торабына  қосылатын  жер  (нүкте).  Яғни,  пайдаланушыға  қызмет  көрсетілетін  немесе  қатынастық  арна    қосылатын  есептеу торабының   орны.  Екіншіден,  торапқа   қосылған   құрылғы.  Түйін деген  аталым  кейде    жұмыс  бекеті   аталымының    орнына   қолданылады. 
Түйін – компьютер  (Host).  Басқа  есептеу   машинасының   файлдары  мен деректеріне қатынас құруға мүмкіндік беру сияқты   орталықтандырылған   қызметтер  атқаратын   есептеу    машинасы.  Мысалы,   Internet  торабында – деректер  тасымалдаудың   бастапқы   немесе  шеткі    нүктесінің   міндетін   атқаратын    кез  келген   компьютер,  яғни,   Интернет  торабымен   тікелей   байланысқан,   өзіндік    жәке    адресі  бар  компьютер. 

Деңгейлер  мен  хаттамалар  жиыны  тораптың  архитектурасы  (сәулеті)   деп  аталады. Есептеу   торабының   архитектурасы  оның   техникалық  және  программалық    құралдар    жиынтығының    өзара  әрекеттестігінің    ұйымдастырылуын   көрсетеді.  Кез  келген    тораптың   архитектурасына  3  түрлі    құрылым  кіреді:  логикалық,   физикалық  және  программалық. 
Тораптың  логикалық  құрылымы   тораптық  қызметтердің   құрамын  және  олардың  арасындағы    байланысты  көрсетеді.  Бұл  қызметке  мыналар  жатады:   пайдаланушылардың    есебін   шешуге    арналған   ақпараттық-есептеу қызметтері, терминалдар  мен  торап арасында  өзара    әрекеттестікті    қамтамасыз  ететін   терминалдық    қызмет;    торапта    деректер тасымалдау   мәселесімен   шұғылданатын  қатынастық    қызметтер;     тораптың  (әр  түрлі  ЭЕМ-нің   әр  түрлі   операциялық  жүйелерімен,  деректер  бөлшегінің   пішімімен  және  тағы  басқалармен    әрекеттесуін    қамтамасыздандыратын)   интерфейстерін  басқару;  торапты  басқару    процедураларын    жүзеге  асыратын   әкімшілік   қызметтері  және  т.б.

Логикалық   құрылымының  элементтерін  тораптың  құралдары  арқылы  жүзеге  асырылуын   тораптың  физикалық  құрылымы  көрсетеді.  Тораптың  физикалық құрылымының  элементтері: ЭЕМ, абоненттік  жүйелер,   байланыс  арнасы,  деректер  тасымалдау    аппаратуралары  және  т.б.
Тораптың программалық құрылымы тораптық программалық    қамтаманың сыңарларын  және  олардың  арасындағы  байланысты  көрсетеді.  Программалық   қамтаманың    құрамы  тораптың   логикалық    құрылымымен  (оның  атқаратын    қызметтерімен)    анықталады.   Тораптың   программалық   құрылымының  негізгі  элементтері:  операциялық  жүйелер,  хаттамалар,  қолданбалы  программалар  және  т.б.
1.2   Қатынастық  құралдар

Компьютерлерге   файлдар   мен  хабарлар  алмастыру,  файл-сервердің   тегеріштік  кеңістігін   қолдану,   компьютер   торабы   арқылы   дауыстық    байланыс  құру,    бейнекескін  қабылдау    және  т.б.    түрде   өтетін  ақпарат    алмастыруды   орындауға   мүмкіндік  беретін   құралдар. 
Қатынастың  негізгі  техникалық   құралдарына  мыналар   жатады:   бейімдеуіш, коннектор, терминатор, трансивер,    қайталауыш,  шоғырлауыш,  бағдарғылауыш, көпір, ретқақпа, көпір-бағдарғылауыш,  коммутатор,   модем  және  т.б.
Бейімдеуіш (Adapter) - компьютерді тасымалдау ортасымен  байланыстыруға  мүмкіндік  беретін  электрондық   сұлба  (құрылғы).  Бұл   құрылғы  физикалық  және  арналық деңгейдің  функцияларын іске  асырады. 
Біріктіру  мақсатымен  басқа  құрылғылардың  кірме  және  шықпа   сигналдарының  параметрлерін   сәйкестендіруге   арналған  құрылғы.  Бейімдеуші -  тораптық  карта  (NIC – Network  Interface  Card)   аталымының   синонимі.  Тораптық   карта    аналық   тақшаның   (main  board)   бос   қуыс – орындарының   біреуіне  орнатылады.  Аналық   тақша  мен  тораптың  карта  арасында   ақпарат   алмастыру    үшін  PCI,  VL-Bus,  ISA,  EISA    және т.б.  деректер  құрсымы  пайдаланылады. 
Сөйтіп,  тораптық   карталар  компьютерлер  мен  тораптың    арасында    жарастырғыш  міндетін  атқарады.  Тораптық   бейімдеуіштің    картасы   (хабарларды  жібере  және  қабылдай  отырып)  тораптық   программалық   қамтамамен және есептеу  машинасының  операциялық   жүйесімен   бірлесіп  істейді. 

Дерек  тасымалданған  кезде  хабар  жіберуші  мен  қабылдаушының  мекені   белгілі  болу  керек.    Физикалық  немесе   МАС-мекенінің  алғашқы  3  байты   бейімдеуішті  жасап  шығарушыны  көрсетеді,  ал  қалған  соңғы          3 байтта  нақты  тораптық   картаның   қайталанбайтын  нөмері   белгіленді.  Мәселен,   оңалтылық  санау   жүйесінде    жазылған  00-40—05-21-D5-42,  00-40-05-21-D6-61,  00-00-1C-04-02-4F  және  т.б.
  Тораптық карта   ретінде,  әдетте,  Novell   фирмасының  бұйымы   пайдаланылады. Сондықтан,  NE-2000  (Novell  Ethernet) үйлесімді    карталар   қазіргі   уақыттағы    ең  көп  тараған  тораптық  каратлар  болып  табылады. 

Шеткері   құрылғыларға  арналған тораптық   бейімдеуіштер  болатынын     айта  кету керек.  Мәселен,  Hewlett-Packard    фирмасының  принтерлеріне   арналған   JetDirect  тақшасы. 
Бейімдеуішке   деректер  тасымалдау   ортасын  қосу  үшін    тораптық  картада  бірнеше   ағытпа    болуы  мүмкін:  BNC (жіңішке  коаксиалды  кәбіл  үшін,  10 Base-2),   AUI,     DB-15 (жуан   коаксиалды  кәбіл   үшін, 10 Base-5)  немесе    RJ-45  (есулі  қоссым  үшін). 
Коннектор  (Connector).  BNC-T  коннекторы  жұмыс  бекетін   кәбілмен   байланыстыру  үшін  керек.  Т - коннектор  тораптық   тақшаға  тікелей   қосылады  және    мысалы,  компьютерді    1010 Base-2  (жіңішке Ethernet)  сегментіне  қосу  үшін  пайдаланылады. 

Терминатор.  Бүлдіргіш  (шағылысқан)  сигналдардың  пайда  болмауы үшін   дараараның   шеттерінде  орналасқан  және    кедергілерді    келістіруге   арналған  құрылғы. Құрылмасы  - дәнекерленген   резисторы  бар  BNC- коннектор.  Резистор  кедергісінің   мәні   кәбілдің  толқындық   кедергісіне    сәйкес  келуі  керек.  Сегменттегі  терминаторлардың біреуі  жерге    қосылады   (бірақ  осы  шарттың   міндетті   түрде  әр  уақытта    орындалуы  талап  етілмейді). 
Сегмент -  екі  шеті   терминатормен    шектелген   коаксиалды  кәбіл  үзіндісі.  Стандарт  бойынша,   мәселен,   10 Base-5  торабындағы    сегменттің  ең  үлкен     ұзындығы  500 м,  ал 10 Base-2    торабында  - 185 м (

м).  Сегментке  құрылғыларды   екі түрлі  тәсілмен  қосуға  болады:   Т-коннектор  немесе   арнаулы   сыртқы   трансивер   арқылы. 
Шоғырлауыштың   порты  мен  бейімдеуіштің   арасындағы  қос    есулі    өткізгіш   те  сегмент   деп  аталады.  Әдетте   оның   ұзындығы   100  метрден  артпайды. 
Трансивер  (Transceiver).    Бейімдеуіш  пен  тораптық  кәбілдің   немесе  екі  сегменттің арасында     деректер  жеткізу  үшін   арналған    қабылдауыш-тартқыш.  Бұл   құрылғының  аты    TRANSmiter   (тартқыш)  және   receiver  (қабылдағыш)  сөздерінен  құралған. 

Мәселен,  Ethernet  жуан  кәбіліне  компьютер қосуға  арналған   қосымша   құрылғы.  Әрбір   есептеу  машинасына    жеке-жеке   кәбіл    тарту    қажеттілігінен  айырады.  Трансивер  тораптық   кәбілге  тікелей    қосылады,    ал  компьютерлер  онымен    ұзындығы   50  метрден   аспайтын    арнаулы  (AUI)    кәбіл    арқылы   байланысады.  
Трансивер – тораптық бейімдеуіштің  белгілі  бір   бөлігі.  Оған    мынадай   қызметтер   атқару   жүктелген: 
· бір   кәбілден   екіншісіне    деректер  жіберу    және  қабылдау; 

· кәбілдегі    қақтығыстарды   анықтау; 

· кәбіл   мен  бейімдеуіштің    қалған  бөлігінің    арасында    электрлік    айыруды  жүзеге  асыру; 

· бейімдеуіштің   қате  жұымысының  теріс  әрекеттерінен  кәбілді    сақтау. 

10 Base-2  стандартында    кәбілге    қосылу  үшін,  әдетте,   бейімдеуіште    орналасқан ішкі  трансивер  және  Т-коннектор,  ал   10 Base-5   стандартында    бейімдеуішке   қосылу  үшін    жеке  сыртқы    трансивер    және  AUI  -  кәбіл   қолданылады.  10 Base-F    және  10Base-T  стандарттарында,    әдетте,    ішкі     трансивер   пайдаланылады.  Бірақ,   10Base-2,    10 Base-F   және   10Base-T  тораптары   үшін   AUI -  портына  тікелей     немесе  AUI – кәбілі    арқылы   қосуға   болатын  сыртқы    трансивер  де  бар. 
AUI  (Attachment  Unit  Interface)   кәбілінің   ұзындығы  50  метрден   аспайды  және  ол   төрт  есулі   қоссымнан  тұрады.  AUI   интерфейсіне   қосылу  үшін    DB-15   ағытпасы    пайдаланылады. 
Қайталауыш  (Repeater). Кәбілдің екі  сегментінің  арасына   қосылатын     және  оның   бір   бөлігіндегі   сигналдарды    күшейтіп,    бірақ  олардың   мазмұнын  өзгертпей екінші   бөлігіне  тасымалдайтын    құрылғы.  Сонымен,   қайталауыш -   тораптағы  сигналдың  әлсіреп  өшуін   болдырмау  үшін  оны  қайта   күшейтіп   әрі  қарай   жеткізетін   құрылғы.  Бұл   құрылғы   жергілікті  есептей  торабының  ұзындығын   ұзартуға  және жұмыс  бекеттерінің  санын   арттыруға    мүмкіндік  береді.

 
Қайталауыштың негізгі  міндеті - электрлік сигналдарды  бір    сегменттен    екіншісіне   тасымалдау   үшін   алғашқы   қалпына  келтіру,  басқаша   айтқанда,   бір  портына  келіп   түскен      деректерді    қабылдап  алып,  оларды   өзінің  басқа   порттарына   жіберу.   Қайталауыштың  құрамына   кәбіл   сегменттеріне  қосылған  екі   (немесе  бірнеше)  трансивер  және  өзіндік   тактілік   генераторы  бар    қайталау   бөлшегі   кіреді. 
Қайталауыштар  тораптағы  сигналдардың  таралуына  кідіріс  жасайды.  Жүргізілген   тексерулер  Ethernet  торабындағы    сигналдардың   таралу   жолында    төрттен   артық   қайталауыш,  бестен көп  сегмент    болмауы  керек  және  сегменттердің   тек    үшеуіне    ғана   құрылғылар    жалғауға   болады.  Бұл     нәтиже   «5-4-3-2»  ережесі  деп  аталады.  Есептеу торабында      қайталауыштар      саны  әрине    төрттен  көп    болуы  мүмкін:  ережеде  кез келген    екі  нүкте    арасындағы   қайталауыштар  саны      ескеріледі. 
Бұл  ереженің   басқаша   айтылуы:  тораптағы  кез  келген  екі  компьютердің   арасында  2-ден  артық   байлам   болмауы   керек.  Байлам  екі   қайталауыштан   және  олардың   арасындағы    сымнан  тұрады. 

Шоғырлауыш  (Concentrator).  Бірнеше    порты  бар  және   бірнеше   физикалық сегменттерді жалғастырып-қосатын қайталауыш   (мультиплексор)  жиі     шоғырлауыш   немесе    хаб  (hub)  деп  аталады.   Бұл  ұғым   тораптың   барлық   сегменттерінің   байланысы   осы   құрылғыда    жиналғанын    білдіреді.   Басқаша    аттары -   жинақтауыш,   үлестіргіш. 
«Жұлдыз»  тәрізді    сызба-құрылымда   байланыстырғыш   (негізгі   түрлендіргіш)  рөлін   орталық    компьютер   атқарған  жағдайда,  ол  да   осылай  аталады.  Мұндай    тораптың жеке компьютерлері   өзара  байланыспай, олар бір-бірімен тек  орталық  контроллер  немесе    компьютер    арқылы    жалғастырылады. 

Шоғырлауыш  «Жұлдыз»  тәрізді   сызба-құрылымы    бар  есулі   қоссым  қолданылатын  есептеу  торабының   орталық  түйіні.  Ол  тасымалдау  құрылғыларының   сызба -  құрылымдық,  функционалдық    және  жылдамдық мүмкіндіктерін  кеңейтеді.  Әрбір    компьютер    оған  ұзындығы    100  метрден   аспайтын    сегмент    арқылы    қосылады.   Шоғырлауыштың  8  және одан  да  көп  порты   болады.  Сондықтан   оған    соншама   компьютер    қосыла  алады. 
Түйіндер  көппорттылық    шоғырлауышпен    есулі  қоссым  арқылы  жалғасады.   Оның  бір   жұбы  (бейімдеуіштің  Тх   шықпасы)  түйіннен  (жұмыс  бекетінен)   шоғырлауышқа   деректер    жеткізу,  ал   екіншісі  (бейімдеуіштің  Rx  шықпасы) -  деректерді   шоғырлауыштан  түйінге  жеткізу  үшін   пайдаланылады.  Қайталауыш  басқа    түйіндердің    біреуінен    келген    сигналдарды  қабылдайды  да  одан   кейін  оларды   синхронды   түрде  өзінің  (сигнал   қабылданған   портынан  басқа)  барлық    порттарына   жібереді. 

Шоғырлауыштар   есулі   қоссым   негізінде   құрылған,  мысалы,  10 Base-TX   немесе 100 Base-T4    тораптарында   кеңінен  қолданылады.  Бірақ   коаксиалды  кәбіл  негізінде   жасалған  10 Base-2  және   талшық-оптика  негізінде  жасалған    10 Base-F    сияқты    тораптарда  да  шоғырлауыш  пайдаланылады. Көптеген 10Мбит/с  жылдамдықты   шоғырлауыштарда  есулі   қоссымға    арналған  (әдетте RJ-45 деп  аталатын)  ағытпамен  қатар  коаксиалды  кәбілге    арналған  (BNC)     немесе AUI    бар  болады. 
Жұмыс  бекеттерінің   санына  және  олардың   арасындағы   кәбілдің    ұзындығына  байланысты   шорғырлауыш    белсенді  және    бейбелсенді    болып    екіге бөлінеді.    Белсенді    шоғырлауыштардың   құрамында  оған  саны   төрттен   көп  жұмыс  бекетін   қосуға  болады.   Оны  әдетте    жай  үлестіргіш  ретінде  пайдаланылады. 

Бағдарғылауыш  (Router).  Деректер  тасымалдаудың  оңтайлы    жолын  таңдау  үшін  арналған  құрылғы  (компьютер)  және  оның  программалары.  Бағдарғылауыштар  тораптың сызба-құрылымы мен қалып-күйі,  арналардың   жұмыс  істеу    қабілеті  және    түйіндерге  жету   мүмкіндіктері      сияқты    ақпараттармен    өзара  алмасу    жасап  отырады. 

Хабар   жеткізу  (деректер  тасымалдау)  үшін  ең    ыңғайлы,  әрі   тиімді  бағытты,  жолды  таңдау   үрдісі  бағдарғылау  (routing)  деп   аталады.  Басқаша   айтқанда,  есептеу   торабында    бағдарғыны  (маршрутты)  таңдау.  Сонымен,  бағдарғылауыш  тораптар  арасында   деректерді  бағдарғылайды. 
Әдетте,  бағдарғылаушы  бірдей   хаттамалы,  бірақ  әр  түрлі    тораптық   жабдықты   есептеу  тораптарын   байланыстырады.   Бірдей  технологиялы    тораптарды  да  байланыстыра  алады,  бірақ  ол  әр түрлі   технологиялы  (мәселен,  Ethernet   және  Token   Ring  сияқты)    тораптарда   жиі   қолданылады. 

Көпірден  айырмашылығы  - бағдарлауышта   өзінің   меншікті    тораптық  мекені  болады.  Басқа  торапқа  деректер    дестесін   жіберу  үшін   компьютер    оны  аралық    түйін  ретінде   пайдалана  алады.  Егер  деректер   оған  арналып    жіберілген  бомаса,    бағдарғылауыш    еш  уақытта    қабылданған  дестені    сұрыптамайды. 
Бірнеше    тораптық   картасы  бар  есептеу    машинасында  бір  емес,  бірнеше  тораптық   мекен  болады. Бірақ  екі  бірдей   тораптық   карталы  (мәселен,  Ethernet)    есептеу   машинасының   екі  тораптық   мекені  болғанымен,  ол  (екі   тораптың  арасында  директер  алмастыра  алса да)  бағдарғылауыш  бола  алмайды. 

Көпір (Bridge).    Кейде  бірнеше  жергілікті  есептеу  тораптарын  біріктіру   қажет  болады.  Осындай  мақсатты  жүзеге  асыру  үшін   арналған   көпір  деп   аталатын  арнаулы   құрылғылар  бар.  Олар   арналық    деңгейде    қызмет   жасайды.  Бұл  құрылғылар  тораптық   және  одан  жоғарғы    деңгейлердің  дестелерінің  бастамасына    талдау  жасамайды. 
Көпір  -  аралық  арашықтауды  қолдана  отырып  бір  тораптың   кадрларын  екіншісіне  жіберу   арқылы  екі  (сирек,  бірнеше)  жергілікті   тораптың    өзара    байланысын   қамтамасыз    ететін   құрылғы.  Көпір  кадрлы    қабылдап  алады,   оны   аралық   жадысына   көшіреді,    кадр   баратын    мекенге    талдау   жасайды   және  егер    кадр   басқа  тораптың   түйініне     бағытталған  болса,   онда  оны   сол   торапқа  жібереді.

Көпір мынадай   жағдайларда   қолданылады:

· мекеменің  көптеген  бөлімдерінде  өзінің  жергілікті    тораптары  бар  (мәселен  университеттің  факультеттерінде,   лабораторияларында  және  т.б.). Белгілі  бір    уақытта  осы    мекеменің   барлық   ақпарат    ағынын    шоғырландыру    қажеттігі    туады.  Сол  кезде    тораптарды    өзара   біріктіру    керек   болады;

· бірнеше  ғимаратты  алып   жатқан   мекеменің   әрбір   ғимаратында    тораптар  болуы  мүмкін.   Оларды  өзара  біріктіру    үшін   көпірді     пайдалануға      болады; 
· жоғары   жұмыстық    жүктеме    кезінде   торап   бірнеше    торапшаға    бөлінеді.  Егер сегменттегі  деректер  ағынын   екіншісінен  айыру  (кадрларды  сүзбелеу)  үшін  көпір  қажет; 
· біріктірілетін  тораптардың ара-қашықтығы   үлкен  болған   жағдайда   көпірді     қолдану  керек  болады;  

· тораптың    белгілі бір    нүктелерінде   орналастырылған   көпірлер  бұзылған  түйінділерді    дер  кезінде   тораптан  ажырата    отырып,   тораптың  жұмыс  істеу  сенімділігін   арттыруға  мүмкіндік  жасайды;  
· бір  сегменттің  ішінде  тасымалданатын   дестелерді    басқа  сегментке   шығудан  сақтайтын   болғандықтан,  көпір  деректерді   рұқсатсыз  пайдалануға    жол  бермейді.

Көпірлер   бірдей    хаттамалы   екі  торапты  байланыстыру    үшін  қолданылады. 

Әдетте,   физикалық  торапта   сегменттер  ұзындығы  мен  түйіндер  санына   шектеу  қойылады.  Физикалық  сегменттерді   қайталауыштар  арқылы  бір-бірімен  жалғастыруға  болады.    Бірақ    қосылатын   сегменттер  саны  шектеулі  (мәселен, Ethernet   торабында  оның  саны  бестен  аспауы  керек). Осылайша  қосылған  физикалық  сегменттер  бір   логикалық   сегмент  құрайды.   Ал  көпір   болса  осындай  бірнеше   логикалық   сегменттерді   біріктіруге   мүмкіндік  береді.  Сөйтіп   жоғарыда   аталған   шектеулер  алынады. 

Сонымен,  көпір – бірнеше  жергілікті   тораптарды  немесе    бір   торапқа   кіретін,   бірақ  әр  түрлі     хаттама   түрлерін   пайдаланатын   бірнеше   сегменттерді   біріктіретін    торапаралық  құрылғы. 
Көпірдің  міндеті -  екі  тораптағы    осы  көпір    арқылы  өтетін   деректер  дестесіне   талдау  жасау.  Торап  ішіндегі   коспьютерлерге  бағытталған  дестелерге    тимейді,   ал    қалғандарын  басқа  торапқа   бұрып  жібереді.
Жұмыс  істеу    ұстанымы   көпірлер  бірнеше  түрге  бөлінеді.  Көпірдің  бірінші  түрінде   хабарды   жіберушіден  бастап   бағдарғылау  (Source Routing)  орындалады.  Бұл   көпірлерде    жіберуші  түйін   дестеге    оның  бағдарғысы    жайында  ақпарат   орналастырады.    Былайша  айтқанда,    әрбір  түйін   дестелерді   бағдарғылау   міндетін   атқаруы  тиіс.   Бұл  әдісті   ІВМ    фирмасы     Token  Ring    тораптарында    қолдану  үшін    шығарған.  Көпірдің    келесі  түрі   айқын  (мөлдір)  көпірлер    (Transparent  Bridges)  деп   аталады.   Ethernet  торабында    көбінесе   осындай    көпірлер    кездеседі.    Бұл  көпірлер үшін  торап  арналық  деңгейде  қолданылатын    құрылғылардың   МАС-мекендерінің    жиыны   ретінде  қолданылады.  Әрбір   жиын  көпірдің   нақты   портымен  байланысқан.   Аралық   жадына  жазылып  кадрды   әрі    қарай   жіберу    жайында   шешім   қабылдау  кезінде,  көпір  осы  мекендерді    пайдаланады.  

Айқын   (мөлдір)   көпірлер хабар   жіберуші   түйіннің  де,  оны  қабылдаушының   да  мекенін   қолданады.  Хабар  жіберушінің   мекенін    көпір  өзінің   құрылғылар   мекенінің    дерекқорын  автоматтық  түрде  құру  үшін  пайдаланады.   Бұл  дерекқор   (дерекхана)   құрылғылар    мекенінің    жадуалы  (кестесі)  деп  те  аталады.  Осы  жадуалда   түйін   мекенінің   көпірдің   қайсы    портына   жататыны  көрсетіледі.  Көпірдің   орындайтын    барлық   әрекеттері    осы  дерекқормен   байланысты. 
Көпір  өзінің  белгілі  бір  портынан   кадрды   қабылдаған  кезде   ол  алдымен  дестелерді  жадыда    сақтауға   орналастырады.   Содан  кейін   хабар   жіберушінің    мекенін    мекендер   дерекқорының    элементтерімен  салыстырады.   Егер  ондай   мекен    жоқ  болса,   онда    оны  дерекқорға   қосады.  Егер  ондай    мекен  дерекқорда    болса,   оны  екі  түрлі  жағдай  болуы  мүмкін:   мекен  жадуалда   көрсетілген    порттан  немесе  басқа  порттан    келді.   Соңғы   жағдайда  дерекқор    элементтері    жаңартылады  (порттың   нөмірі    өзгертіледі).  

Көпір   қабылдауыш     түйіннің  мекенін   де  қарап  шығады.   Осы   мекенді   көпір   өзінің   дерекқорындағы    мекендермен   салыстырады.  Егер  қабылдауыш    пен  жіберуші    түйіндердің    мекендері   бір    сегментке   жататын  болса,  онда   көпір   бұл  дестені    арашық   жадыдан    өшіріп     тастайды,   әрі  қарай    ешқайда   жібермейді. 
Егер  қабылдауыш    түйіннің   мекені     дерекқорда    болып  бірақ   (хабар   жіберуші   түйіннің  мекенімен   салыстырғанда)  басқа    сегментке  жататын   болса,   онда  көпір   осы  мекен   өзінің  қайсы    портымен   байланысты екенін   анықтайды  да,  дестені   осы  портқа   қарай   жолдайды.  Одан  кейін,  осы  порт    дестені    өзі  байланысқан   сегменттің   түйіндеріне    жібереді. 

Егер қабылдауыш    түйіннің   мекені   дерекқорда  жоқ  болып   шықса  немесе  бұл   мекен    кең    таратымды  мекен  болса,  онда  көпір   дестені  өзінің    барлық  (осы хабар   келген   порттан   басқа)  портына   қарай   жолдайды.  Сөйтіп,  келген   десте    көпірмен   байланысқан    барлық  сегменттерге  жіберіледі. 

Тораптарды   көпірдің   көмегімен   біріктірудің   бірнеше  түрі бар.  Ethernet  тораптарында   негізінде   айқын  (мөлдір)   байланыстыру  (ТВ – transparent  bridging)   кезедеседі.  Token  Ring   тораптарында   бағдарғы -  жіберуші   байланыстыру  (SRB  source – route  bridging)  деп   аталатын  түрі   қолданылады.  Көпірдің  аралас   Ethernet/ Token  Ring   тораптарда   хабар  тасымалдауға    арналған   трансляциялық  (TLB – translational bridging)    және   бағдарғы   - жіберуші  айқын    байланыстыру   (SRТ  source – route transporent   bridging)  деп  аталынатын  түрлері  де   бар. 
Көпір   бағдарғылауыш.   (Brouter,  bridge  router).  Көпір  мен  бағдарғылауыштың   функцияларын  қатар   орындайтын   құрылғы  (компьютер).   Бағдарғылауды   қажет  ететін   дестелер  үшін   олар  бағдарғылауыш  ретінде  жұмыс  істейді,   ал  басқа   жағдайларда  -  жәй  көпір  қызметін   атқарады.  Кейде    оларды  аралас   бағдарғылауыш   деп  те атайды. 

Ретқақпа  (Gateway).  Есептеу   торабының   басқа   тораптармен   әрекеттесуін  ұйымдастыруға   қажет   техникалық    құралдары мен  программалық    қамтамасынан  тұратын   түйіні    (компьютер).  Әр   түрлі  хаттаманы    қолданатын екі   есептеу торабын   байланыстыруға  мүмкіндік  береді.  Тасымалдау  алдында  ол    деректерді  жаңа  торапқа    немесе  қолданбалы    программаға   жарамды    күйге,    түрлендіреді.  Әр  тектес    (мәселен,  Ethernet  және Ethernet)  тораптарды   байланыстыра  алады.   Сол    сияқты,  екі   сыйыспайтын    қолданбалы    программаның   бір  торапта   жұмыс   істеуіне    мүмкіндік   тудырады  (мысалы,   әр  түрлі   пішімдік    хабарлы   электрондық    пошта  жүйесі). 
Сонымен,  тораптық  ретқақпа -  үш  түрлі тораптық  құрылғының    жалпы аты: 

· бағдарғылауыш.   Ертеректе   бағдарғылауыш  жиі  ретқақпа    деп  аталған,  ал  қазіргі    уақытта  бұндай  атау  өз  мағынасын   жоғалтты; 

· қолданбалы    қаптаманың  ретқақпасы  белгілі  бір  тораптық  программаларға  арнап  деректер  түрлендірумен  шұғылданады.  Мәселен,  пошталық    хабарлар   ретқақпасы  электрондық    поштаның   дерктерін    бір  пішімнен    екіншісіне  түрлендіреді; 

· бір хаттаманы   екіншісіне  түрлендіруді  қамтамасыз    ететін   ретқақпалар. 

Соңғы  кезде   ретқақпа  деп  қолданбалы   қамтаманың    ретқақпасын,      яғни  белгілі  бір  хаттама  тектес    деректерді   екінші  түріне  түрлендіретін  программаны  айтады.   Мәселен,  ТСР/ІР  негізді  тораптан  осы   хаттаманы    қолдамайтын   торапқа   электрондық пошта    жіберу  үшін  ретқақпа  қажет. 

Коммутаторлар  (Switch).   Екі  және   одан  да  көп құрылғыларды    бір-бірімен    байланыстыруға   (коммутациялауға)   арналған  құрылғы.  Жергілікті   тораптар    құрамына    қайталауыштиар,   шоғырлауыштар,  коммутаторлар  және   бадарғылауыштар  сияқты    белсенді  қатынас      құралдары  кіреді. Олар  деректер   сирек   жоғалатындай  және   қабыладанатын  жаққа  тезірек   жететіндей   етіп  тораптағы   ақпарлар  (биттер),  кадрлар  мен   дестелерді    тасымалдауды  басқарады. 

Коммутаторлар  (жалғауыштар)  мынандай  қызметтер  атқара    алады:   жергілікті  тораптардың  әр  түрлі    технологиясының   кадрларын    (мәселен,   Ethernet  технологиясынан  FDDI  технологиясына)  жеткізу;    деректер  ағынын    әр түрлі    (оның   ішінде,   пайдаланушының   қалауынша   берілген)  шарттарға  сай   сүзбелеу;    бір  сегменттегі   деректер   ағынын  екінші  сегменттегідей   айыру   және т.б.

Коммутаторлар  олардан  басқа    (бұрын   қолданылмаған)   үйлесті  ауыспалы  сегменттер  технологиясын   пайдалануға   мүмкіндік  берді.   Бұл  технология    арқылы  ағытпаларды    физикалық    түрде  қайта    жалғастырмай-ақ  тек  программалық    жолмен   ғана  пайдаланушыларды  бір  сегменттен  екінші   сегментке  ауыстыруға  болады. 
Қатынас  құралдарының  әрқайсысының  өзінің  тиімді   пайдаланылатын   аймағы  бар.   Бадарлылауыштар  жергілікті   торапты   ауқымды   торапқа   қосқан  кезде    таптырмайтын   құрал.  Жұмыс  тобындағы   деректер  ағыны    аз  болып және тек  бір   серверге  бағытталған   жағдайда шоғырлауыштарды   (коммутатормен  салыстырғанда)   қолдану  тиімді   болып  шығады.  Бұған  қарамастан, жергілікті    тораптарды   коммутаторлар   кеңінен    қолданылып  келеді. 
Ethernet  коммутаторлары   көпірлер мен  бағдарлауыштар  сияқты   торапты   бірнеше  кішігірім  тораптарға   бөлуге   мүмкіндік    береді.  Коммутаторлар,  көп портты   көпірге  ұқсас,   әр  дестедегі   қабылдауыштың   мекені  бойынша    дестені   өзінің   порттарының   біреуінен  екіншісіне  жібере  алады.   Бірақ  коммутаторлар,  көпірге  қарағанда,   бір  уақытта  екі порт   арасында  байланыс  орната  алады.  Бұл -  тораптың  өткізу    қабілетін  арттыруға   мүмкіндік  береді. 
Көпірлер   дестені  тісті  бағытта   әрі  қарай   жіберу  алдында   осы   дестені  толық   қабылдап   алуы керек  болса,  коммутаторлар   дестенің     толық  қабылданып  болуын   күтпей-ақ,  оны  әрі  қарай   жібере  алады. 

Коммутатор  мен   бағдарлауыш   арасында   да  бірнеше    өзгешеліктер  бар.  Дестелердің   коммутаторлары  ашық    жүйелер   әрекеттестігі  (АЖӘ)   үлгісінің  екінші  (арналық)   деңгейін   пайдаланады.   Арналық     деңгейлерде МАС-мекендер   (тораптық  тақшалардың   бірегей   физикалық  мекендері)  көрсетіледі.  Коммутаторлар  кадрдың   құрамына  кіретін  осы  МАС-мекендер  арқылы    қабылдауыш   түйіннің   мекенін   анықтайды.  Бұл  жол  АЖӘ  үлгісінің   үшінші  деңгейін  және  оның  хаттамаларын  пайдаланатын    бағдарғылауға  қарағанда  қарапайым   және  тез. 

Коммутаторлар  кадрдың  құрамында өзгеріс  енгізбейді,  ал   бағдарғылауыштар  болса  оған   мекенді   және   өткелдер  саны   жайыда   ақпарат  қосатыны   белгілі   Бағдарлауыш  торап  арқылы   деректер   тасымалданған    кезде   бағдарғы   таңдау,   мекенді   есептеу   және тағы   осы  сияқты   әр  түрлі   ақпаратты  басқару  керек. 
Қазіргі   коммутаторларда   жалғаудың   негізгі   операцияларын    орындауға    бейімделген  арнайыланған    тапсырыстық   үлкен  интегралдық  сұлбалар  (ҮИС)  қолданылады.  Оларда   өзінің   бөлшектерінің   өзара   әрекеттесуінің  төменде   келтірілген   үш   тәсілінің  бірі   пайдаланылады:   коммутациялық  матрица,   көпкірісті  жады  және    ортақ  құрсым.  Бір  коммутаторда,  көбінесе,   өзара   әрекеттестіктің  осы үш  тәсілі   аралас  қолданылады. 

1.3   Есептеу   тораптарының  жіктелуі
  Белгілі  бір  аумақта  бөлек-бөлек  орналасқан   және  тораптың  есептеу  қорларын   (ресурстарын)  пайдаланушылар   қолдана  алатындай    мүмкіндік  жасайтын     деректер   тасымалдау   жүйесі   арқылы   байланысқан,   электрондық   есептеу  машиналарының   (компьютерлердің)  жинағы  ЭЕМ   торабы  деп  аталады.  ЭЕМ   тораптары  бірнеше   белгі бойынша    жіктеледі.   Мәселен  (2-сурет):   функционалдық   міндеттері,   басқаруды    орталықтандыру   дәрежесі,   тектестік  дәрежесі,   аумағы,  сызба-құрылымы    (құрылымдық белгісі),  торапты   коммутациялаудың  түрі,   деректер  бөлшегін  тасымалдау  әдісі,  деректер  тасымалдау   ортасына (ДТО)  қатынас  құру   әдісі,  байланыс  арнасының  түрі,   деректерді   коммутациялау  тәсілі,  тасымалдау  технологиясының    түрі,   жұмыс   істеу  режимі,  деректер  тасымалдау  ортасымен  ақпарат   тасымалдау  тәсілі   және  т.б.

2  Компьютерлік  желілердің  түрлері
Жергілікті   және  аймақтық-таратылған  желілер. 

Жергіліті  желі  (LAN)   бір  ғимарат    ішіндегі  немесе  қатар  орналасқан   ғимараттардағы   дербес      компьютерлер    мен  принтерлерді  бір-бірімен   байланыстырады.  Аймақтық-таратылған  желілер  (WAN)  географиялық   тұрғыдан  алғанда   бір-бірінен   қашықта  орналасқан,  бірақ  бір   компанияға   немесе   фирмаға,   мекемеге  қатысты   бірнеше  жергілікті   желілерді   байланыстырады. 

Жергілікті  желілер -  дербес  компьютерлерді  бір-бірімен  немесе  оларды  желі  сервері  рөлін  атқаратын  қуатты компьютермен   байланыстырып    тұратын     желінің    ең  қарапайым  түрі. 

Жергілікті    желінің   барлық  компьютерлері    серверде    жазылған  қолданбалы    программаларды   және  принтер,  факс  тәрізді    шеткері    құрылғыларды    ортақ  пайдалана   алады.  Желідегі     әрбір  дербес    компьютер  жұмыс    станциясы    немесе  желі    түйіні  деп  аталады.
Жергілікті    жері   әрбір  тұтынушыға    бір-бірімен    өте  жылдам   қатынасуға    мүмкіндік  жасайды.   Оның   мынадай    ерекшеліктерін   атап  өтуге  болады: 

· құжатты  бірге  пайдалану; 
· құжат  айналымын  жеңілдетті:  тұтынушы  жұмыс  орнынан   тұрмай-ақ,  жиналыс  жасамай-ақ  әртүрлі    құжаттарды  оқуға,    түзетуге,  түсініктеме  беруге мүмкіндік  алады; 

· компьютер  дискісіндегі   орынды  тиімді    пайдаланып,   өз  жұмыс   нәтижелерін  серверде  сақтау    және  архивтеу; 

· сервердегі   қолданбалы    программалармен  оңай   баланысу; 
· қымбат  тұратын  қорларды  - принтерлерді,  CD-ROM  мәлімет     жинақтауыштарын,   қатты  дискілерді    және  ортақ    пайдалануға   болатын   көлемді   қолданбалы   програмаларды  (мысалы,  мәтіндік  процессорларды  немесе  мәліметтер  базасын)  бірігіп   пайдалануды   жеңілдету,  т.б.
Аймақтық-таратылған  желілер  жергілікті  желілер  жасай  алатын   барлық   жұмыстарды  өте   қашықта  орналасқан     бір  компания   компьютерлері  арасында    атқара  алады.    Әдетте  ол  үшін  модем  немесе   жоғары  жылдамдықты    цифрлы    желі   арналарын  ортақ   пайдалануға    арналған   кешендік   қызмет (ISDN,  Integrated  Services  Digital  Network)   көрсете  алатын   байланыстық    телефон   арналары    қолданылады.   Мұнда  ISDN    арналары    графикалық    бейнелер   жазылған   үлкен   көлемді   файлдарды    тасымалдау   үшін  жиі   қолданылады. 
Модем    немесе    алыста   орналасқан    сервер  көмегімен    жүзеге  асатын  аймақтық   тармақталған   желілер  функциясын  жергілікті    желілер  құрамына   енгізе  отырып,   сыртқы   коммуникация   технологияларының   төмендегідей   мүмкіндіктерін   пайдалануға   болады:  
· электрондық   пошта  арқылы   мәліметтерді    қабылдау және   жөнелту;

· Интернетпен   байланысу.

Интернет  дегеніміз -  дүниенің   әр  түкпіріндегі    тұтынушыларды   бір-бірімен    мәліметтер   қоймасы,    бейнелер  және  дыбыстар    жазбалары  арқылы   жеңіл   байланыстыратын  ең  ауқымды   желі  түрі.   Өз  көлемін    жылдам   ұлғайта    отырып   (шамамен  жылына  200%),   ол біздің   өмірімізде    күннен  күнге   өте   елеулі   рөл  атқарып    келеді. 
Қазіргі  кезде   Интернеттің  ең  негізгі   функцияларына    электрондық  пошта   қызметі    мен  мамандықтары    бір  немесе   ортақ   мәселен   айналысатын    топтардың    немесе  зерттеушілердің    бір-бірімен   жылдам  мәлімет   алмасуы  жатады. 
Интернет  күннен-күнге  қуатты   екпін  алып,  оған   көптеген  компаниялар    мен  фирмалар  және  қарапайым   тұтынушылар  үздіксіз   қосылуда.  Компаниялар    мен  олардың   жабдықтаушылары    және  тұтынушылары   арасындағы  байланыс    дәнекері  рөлін  атқарасын  осы  Интернет   желісі   болып    табылады.   Қазіргі  кезде   мекемелер   және  әрбір   жеке  отбасы  үшін    атқарылатын    алыстан  оқыту    жүйелері,   алыстан   кеңес  беру,  емдеу     жұмыстары   тәрізді  мәліметті,   сөзді,   бейнені,   қозғалысты  қашықтан   жылдам   жеткізу    жұмыстары  осы    Интернет   арқылы   жүзеге    асырылады. 
Кез  келген   компьютерлік  желі  жұмысы   топология,   хаттама  (протокол),   интерфейс,  желілік   программалық  және  техникалық   құралдар  тәрізді    сипаттамалармен    көрсетіледі. 
Желі  топологиясы  оның  негізгі   функционалдық   элементтерінің   бір-бірімен  байланысу     құрылымын    анықтайды. 

Желілік   техникалық  құралдар  -    компьютерлерді   бір  желіге   ұйымдастыруды   қамтамасыз  ететін    әртүрлі  құрылғылар  жиыны. 

Желілік  программалық  құралдар  - компьютерлік   желі  жұмысын   басқарып,  әрбір   тұтынушы   қажетті  интерфейспен  қамтамасыз  етеді. 
Интерфейстер – желінің    фукциональдық   элементтерін  бір-бірімен  үйлестіру    құралдары.

Протоколдар -  желінің   функциональдық   элементтерінің  бір-бірімен    қатынас жасау    ережелері.   Функциональдық  элеметтер  рөлін  әртүрлі  құрылғылар    және    де  программалық   модульдер    атқара  алады.     Сол себепті   ақпараттық   және  программалық   интерфейстер  қарастырылады. 
3  Негізгі  желінің  топологиясы

Сызба-құрылымы  (құрылымдық  белгісі) бойынша  тораптар   «құрсым»,  «сақина»,  «жұлдыз»,  «бұтақ»,  «тор»  тәрізді  және  ұялық   (гибридті)  тораптар  деген  бірнеше    түрге   бөлінеді. 

Тораптың  сызба-құрылымы  (топология,  topology)    деп  тораптың  геометриялық  нысанын  немесе   есептеу    машиналарының  бір-біріне   қарағандағы    орналасуын    айтады.    Тораптың  сызба-құрлымы  тораптық   тасымалдау   ортасының    және   қосылған   құрылғылардың    физикалық   орналасуын  сипаттайды.  

«Тор»   сызба-құрылымы   («Mesh»),   «Тор»  тәрізді   сызба-құрылым  деп  тораптағы  барлық     түйіндері   арасында     өзара   тікелей  байланысы  бар   сызба-құрылымды   айтады.  Екі  түйін   арасында   көптеген  жол   құруға  мүмкіндік   береді,    бұл  өз   кезегінде,   тораптың   жұмыс  істеу     орнықтылығын    арттырады   және   деректер   тасымалдаудағы   кідірісті    қысқартады         (3-сурет). 

Бірақ,  егер  әрбір  бекет   қалған  жұмыс  бекеттеріне   жиі-жиі   хабар   жібермейтін    болса,   онда   тораптың   өткізу   жолағы  толық    пайдаланылмайды.  Бұндай  сызба-құрылым  сирек   қолданылады.  

«Құрсым»  сызба-құрылымы    («Bus»).   Барлық  жұмыс  бекеттері   бірыңғай  кәбілге  қосылатын   есептеу  торабының  сызба-құрылымы.  Бұндай   торапта    кез  келген     бекеттен    шыққан  деректер    қалғандарының   барлығына  бір    уақытта    жетеді.    Келген   хабардың     ішіндегі   мекендік  ақпаратты    пайдалана  отырып   әрбір  жұмыс   бекеті   өзіне    тиісті   деректерді   таңдап  алады.  «Құрсым»   (немесе   «құр»)  тәрізді   құрылымы   бар  торап  - ең  қарапайым   және  ең  көп  тараған  торап.     Оны  кейде   «магистралдық»  деп  те  атайды  (4-сурет). 

«Құрсым»  тәрізді   құрылымның  жағымды    жақтары: 

· жергілікті  есептеу  тораптарында   көп  таралған; 

· кез  келген  жаңа  жұмыс  бекетін  қосу  және   алып  тастау   жеңіл;

· кеңтаралымды  әлпі   жеңіл  жүзеге  асырылады; 

· тасымалдау  ортасын   тиімді  пайдалануға  болады  (себебі: тиімді  ұзындығын  тауып  алуға  мүмкіндік  бар). 

«Құрсым»     тәрізді   құрылымның  кемшіліктері: 

· торапқа  қосылу    жеңіл    болғандықтан  ақпаратты   қорғау  қиындайды;
· осындай  сызба-құрылымды  тораптардағы  компьютерлер  саны  шектеулі; 

· компьютерлер  саны  көбейген  сайын  тораптың  тасымалдау  өнімділігі   төмендейді. 

4 –сурет
«Құрсым»   тәрізді   сызба-құрылымы  бар  жергілікті    есептеу  торабының  мысалы   ретінде   Ethernet  (Xerox  Corporation   фирмасы)  торабын    келтіруге    болады.  Онда   CSMA/CD    қатынас   құру   әдісі  және  коаксиалды  кәбіл  қолданылады.  10  Мбит/с   жылдамдықпен    жұмыс  істейді. 
Стандартты   жағдайда  Ethernet   құрсымдық  торабында  BNC-T байланыстырғышы   бар  жіңішке  кәбіл  немесе    Cheapernet – кәбіл  жиі   қолданылады.   Бұл  кезде    жұмыс  бекетін   тораптан   шығарып  тастау  және  әсіресе   торапқа  қосу   құрсымның  тұтастығын  бұзуды   талап  етеді. 

Жаңа  технология   қораптарды  пайдалануды   ұсынады.  Бұл  кезде   жұмыс  бекеттерін   торап  жұмыс   істеп  тұрған  уақытта   қосуға    және  шығарып   тастауға  да  болады.   Екінші   жағынан,   тораптағы  ақпаратпен   рұқсатсыз  танысуға  (пайдалануға)  мүмкіндік  береді. 
«Сақина»  сызба – құрылымы  («Ring»).  Әрбір   жұмыс  бекеті               тек   екі  ғана     жұмыс  бекетімен  байланысқан  (5-сурет)   есептеу    торабының  сызба - құрылымы.  Деректер   бір  жұмыс  бекетінен    екіншісіне  бір  бағытта    тасымалданады     (шығыршық  бойынша).  

Сондықтан,    ақпарат    тораптың    барлық   түйіндеріне  кезектесіп  жетеді.  Бұл  кезде   әрбір  есептеу  машинасы,   келген   хабарды   келесі   есептеу      машинасына   жолдайтын,  қайталауыш   міндетін  атқарады.  

  Әрбір   түйіннің  ақпарат   тасымалдауға  белсенді   қатынасуының   керектігі   және  оның   біреуі   бұзылған    кезде  есептеу    торабы    толығымен     (егер   тиісті   шаралар  көзделмесе)    істен  шығатындығы  «сақина»   сызба -  құрылымы   кезіндегі   негізгі    мәселелердің     бірі     болып    саналады.  
 Кәбілдік   байласудағы      ақаулар  жеңіл   жөнделеді. 

Тораптың  ұзындығы  тек  екі    жұмыс  бекетінің  ара   қашықтығына   байланысты   болғандықтан    тораптың   ұзындығына  шектеу   қойылмайды. 

 Логикалық   сақиналық  торап  «Сақина»  тәрізді    сызба-құрылымның    арнаулы  түрі  болып  табылады.   Осындай  торап,  физикалық    қүрылуы  жағынан,   жұлдыздық   сызба-құрылымдардың  байласулары  ретінде   құралады. 

«Сақина»  тәрізді   сызба-құрылымының  жағымды  жақтары: 

· есептеу   торабының  жұмысы    жеке  түйіннен   тәуелсіз (егер   түйінде  ақау  болса,  онда  оны    айналып  өтуге  болады);

· дестелерді   бағдарғылаудың  қарапайым   алгоритмі  қолданылады; 

· бұзылған түйіндерді  (ақауларды)  табу және    тораптың  пішінүйлесімін  өзгерту  жеңіл. 

Сақиналық   сызба-құрылымының    жағымсыз  жақтары: 

· тораптың  сенімділігі    арналық   жүйенің   жай-күйіне    байланысты; 

· тасымалданатын  деректер   барлық   түйіндер  арқылы   өтетін  болғандықтан  ақпаратты    қорғау   мәселесі  күрделі; 

· күрделі  программалық   қамтаманы    қолдану  керек   (мәселен,  маркер  жоғалған  немесе  торапты  қайта   пішінүйлесімдіру   мәселесін  шешу  жағдайларда). 

«Сақина»  тәрізді   сызба-құрылымды  есептеу    тораптарының  ішіндегі    ең  көп  тараған  маркерлік   қатынас  құру  әдісі   қолданылатын    есептеу   тораптары.  Олардың  ішінде: 

Token  Ring  (IBM фирмасы)  тектес   жергілікті  есептеу   тораптары.  Деректер   тасымалдау   жылдамдығы   4  немесе  16  Мбит/с.  Тасымалдау  ортасы  ретінде   экрандалған  және   экрандалмаған   есулі  қоссымдар       (STP   және  UTP)  немесе   талшық-оптикалық  кәбіл  қолданылады; 

FDDI  (Fider  Distributer  Data  Interface)   есептеу  тораптары.  Талшық-оптикалық  байланыс  желісі  пайдаланылады,  деректер   тасымалдау  жылдамдығы  100  Мбит/с.  Әдетте,  бірнеше    жеке   жергілікті   тораптарды    біртұтас  есептеу  торабына  біріктіру  үшін  қолданылады.  CDDI   торабы  FDDI    торабына   ұқсас,  бірақ   тасымалдау  ортасы  ретінде   есулі   қоссым  қолданылады. 
«Жұлдыз» сызба-құрылымы  («Star»).  Есептеу  торабының     қалған   түйіндерінің  әрқайсысымен    деректер    тасымалданатын   жеке  арна   арқылы   байланысқан   орталық  түйіні    бар  сызба-құрылым  (6-сурет).  Орталық     түйінді     кейде   көп    портты  қайталауыш      немесе    шоғырлауыш    (Hub,  хаб)  деп  атайды.   Жұмыс  бекеттерінің   арасында   байланыс   жасау,  оны  қолдау    және  үзу   міндетін    орталық  түйін   атқарады.

Жағымды  жақтары: 

· «құрсым»  сызба-құрылымының  салыстырғанда  шапшаңдылығы  жоғары  құрылым  болып  саналады.  Себебі:  екі  жұмыс  бекетінің  арасында   деректер  тасымалдау   орталық  түйін  арқылы    өтеді  және  осы  жұмыс  станциялары    ғана    пайдаланатын  жеке  желілер   бойынша  жүзеге  асырылады; 

· деректер   тұтастығын  сақтау  мәселесі    жақсы  шешілген.  Рұқсатсыз   қатынас   құруға   қарсы  бағытталған  әрекеттер  тетігі,  орталық    түйін   арқылы   жүзеге  асырылады.  Есептеу   торабы  толығымен   осы  орталық   түйіннен   басқарыла   алады; 

· мекендету   үрдісі   қарапайым; 

· бұзылған  түйінді    есептеу    торабының  құрамынан   шығарып  тастау    немесе  жаңа    жұмыс  бекетін    қосу  жеңіл; 

· бұзылған  жерді   (ақауларды) іздеу  үрдісі   жеңілдетілген. 

«Жұлдыз»  тәрізді    сызба-құрылымының   жағымсыз     жақтары:  тораптың  сенімділігі  шоғырлауыштың  жұмысына     тәуелді  (егер  басқару   орталығы   бұзылса,    онда   торап   түгелімен   жұмыс   істеу   қабілетін   жоғалтады)  және    кәбіл   көп   жұмсалады. 
«Жұлдыз»   тәрізді   сызба-құрылымы  бар  есептеу   торабына   мысал  ретінде   Ethernet  (10Base-T,  10Base-F)   және   Fast  Ethernet  (100Base-TX,  100 Base-T4,  100Base-FX)  жергілікті  есептеу    тораптарын   келтіруге   болады. 
«Бұтақ»  сызба-құрылымы»   («Tree»).  Кез  келген  екі  түйіні   бір-ақ  жолмен  байланысқан  есептеу    торабының  сызба-құрылымы.   Бір  түбірден  тараған   ағаштың   бұтақтарына  ұқсайды   (7 – сурет). 

Есептеу  торабының  көп  таралған  «сақина»,  «жұлдыз»  және  «құрсым»   тәрізді   сызба-құрылымдарынан   басқа    практикада   олардың   аралас  түрі    де,  мәселен,   «бұтақ»   тәрізді    сызба-құрылымы   қолданылады.  Ол   жоғарыда  аталған   сызба-құрылымдарды  («жұлдыз»  және  «құрсым»)   біріктіру   негізінде  алынады. 

«Бұтақ»  тәрізді  сызба-құрылым  есептеу  тораптарының  негізгі  сызба  құрылымдарын  таза   түрінде   қолдануға    болмайтын   жағдайларда     пайдаланылады.  Бейімдеуіш   тақшаларға  көптеген   жұмыс  бекеттірін  қосу  үшін   тораптық   күшейткіштер  және  коммутаторлар  қолданылады.
Күшейту   қабілеті  бар  коммутатор  белсенді   шоғырлауыш  деп  аталады.  Белсенді  шоғырлауыш  ажыратқыш   ретінде  пайдаланылады.  Оған   күшейткіштің  қажеті  жоқ  және  жұмыс  бекетіне  дейінгі   ең  үлкен    қашықтық   бірнеше  ондаған  метрден  аспауы  керек. 
Ұяшықты   (гибридті)  сызба-құрылым.  Бұл  сызба-құрылым  жоғарыда  аталған  «құрсым»,  «сақина»,  «жұлдыз»  және  «бұтақ»  сияқты   сызба-құрылымдардың   бірлестігі  (8-сурет).   Болып   табылады.   Ауқымды    (мәселен,  Ethernet)   тораптарға  тән  сызба-құрылым. 

Деректер  тасымалдау  ортасының  (кәбілдің)  жеке   бөлшектерінен  құрастырылған  байланыстың   пішінүйлесімін    физикалық  сызба-құрылым,  ал  тораптың    компьютерлерінің    арасындағы  ақпарат   ағынының   пішінүйлесімін  логикалық  сызба-құрылым  деп  атайды. 

Көп  жағдайда  физикалық   және  логикалық  сызба-құрылымдар  бір-біріне  дәл  келеді.  Кейде    өзгеше  болуы  мүмкін:  мәселен,  физикалық  сызба-құрылым  -  жұлдыз,  ал  логикалық  - құрсым.       
Бұдан  ары біз    тек  NUMA  тәрізді   мультипроцессорға   сәйкес  келетін  топологияны  қарастырамыз.  2n   торапты   қосушы    алғашқы  және    ең көп  тараған   желі    гиперкуб   деп    аталатын   n - өлшемді    кубтың   топологиясы  ие  болады.  Әрбір   торап   коммуникациялық    схемадан   бөлек    процессор   мен  жазу    модулы  және     енгізу – шығару   құралдарының    қызметін   қамтамасыз   етеді. 

9 - суретте  үш  өлшемді  гиперкуб

9 - суретте  үш  өлшемді   гиперкуб   бейнеленген.  Мұнда   жақшамен    тораптардың  коммуникациялық  схемасы   белгіленген.   Қосылған    тораптардың   функциональдық   құрылғылары  суретте  көрсетілмеген.  Көршілес   тораптар   арасындағы   екі  бағытты  байланыс  кубтың  қабырғасы  арқылы   көрсетілген.  n - өлшемді     гиперкубта  әрбір  торап   көршілес    n – тораптармен   
9-суретте  көрсетілгендей   тораптардың   екілік   адрестерін  белгілеу  жеңіл   болу  үшін   көршілес    екі  тораптың    адресі   ерекше  битпен    ажыратылады. 
Гипрекубтағы  хабарларды       маршруттау   қарапайым    түрде    жүреді.  Ni  торап    процессорына   хабар  Nj    торап  процессорына   төмендегідей  түрде    жеткізіледі.      і-көзі    мен   j – қабылдауыш  арасындағы    екілік     адрестер   кіші  биттен    басталып     үлкен  битпен   аяқтала    салыстырылады.   Оларды   бір-бірінен     р-разряды  арқылы     ажыратуға    болады  да    жорамалдайық.  

Одан  әрі   Ni   торабы   хабарды    өз  көршісі   і-дан  р-разрядымен    ерекшеленген    k-адресіне    жеткізіледі.    Ал  Nk      торабы  осы  адрестерді     салыстыру     схемасын   пайдаланып   өз   көршісіне    хабарды  жеткізеді.    Бір  тораптан   келесі  торапқа   хабар    жеткізілген   сайын    Nj – қабылдаушы    торабына  хабар    жеткізу     жақындайды.   Мысалы,  N2  торабынан  N5  торабына    хабар   жеткізу  үшін,  N3  және  N1  тораптары   арқылы  хабарды   3  рет   қайта  жіберу    жүзеге   асырылады.  Әдетте   осы қайта    жіберу    саны    n - өлшемді    гиперкубтағы    хабар   таратудың  ең  жоғарғы   ара   қашықтығына      сәйкес  келеді. 
Хабар   маршруттауда   оңнан    солға   бағытында   адрес   жеткізу    қоспасы  ерекше      әдіс  болып   есептелмейді.  Бұдан  басқа    да  әртүрлі   схеманы  қолдануға     болады.  Мысалы,   бір  тораптан     келесі    торапқа    хабарды     қайта   жіберген   сайын    хабар  беру  орнына   жақындайды,   ал  ары  қарай   маршруттауда,  әр  торапта    тек   жергілікті   информация    пайдаланылады. Егер  хабар    таратудың  қысқа         жолы  мүмкін  болмаса    хабар  таратуды  ұзақ  жолмен     бағыттау  жүзеге   асырылады.   Алайда   хабардың   бару  орнына  жетпей,  шыққан   көзіне  қайта  келуінен,   яғни   хабардың    тұйықталған     маршрутпен  жүруінен   сақтану  қажет. 
Гиперкуб    топологиясы  желісі   көптеген  жүйелерде  қолданады.  Олардың   арасында     ең  көп  тарағаны     Inteli PSC,   мұнда      жеті өлшемді  куб  128  торапты     қосып   тұр  және   он  өлшемді     кубпен  1024   торап   қосылған,  N CUBE  NCUBE/ten    болып  табылады.    1990  жылдың  басынан  бастап   гиперкуб   топологиясы  желісі   қызметін    пайдалану   азая  бастады,   олардың   орнына     ұяшықты  желіні  пайдалану  пайда  болды. 

4  Желілік  техникалық  құралдар
Жергілікті   немесе  аймақты   тармақталған  желілер   архитектурасына  байланысты   негізгі   компоненттер   технологиялар  мынандай  бөліктерден   тұрады:

Ақпараттық  құралдар: 
· кабельдер;

· серверлер;

· желілік  интерфейс   тақшалары  (NIC, Network  Interface  Card); 

· концентраторлар; 
· коммутаторлар;

· аймақтық  тармақталған  желілер   үшін  бағдарлауыштар  (маршрутизаторлар); 

· аймақтық   тармақталған   желілер  үшін   қашытықтан   қатынас құру   серверлері; 

· аймақтық  тармақталған  желілер   үшін  модемдер;
Серверлер.  Клиент/сервер   желісіндегі   сервер  дегеніміз  осы  желіге  қосылған   басқа   компьютерлер  пайдалана  алатын  файлдар  мен  қолданбалы    программаларды    сақтауға   арналған   жоғары  көлемді   қатты   дискісі  бар  дербес    компьютер    болып  табылады.   Бұған  қоса   серверде    желілік операциялық  жүйе   (NOS,  Network  Operating  system)  орнатылып,    ол  шеткері   құрылғыларды    (принтерлер  тәрізді)  да  басқара  алады. 

Желілік   интерфейс   тақшалары   (NIC, Network  Operating  System)  үстелге  қойылатын    және   портативті   алып   жүруге   ыңғайлы   компьютерлерге   орнатылады.   Олар  жергілікті   желідегі    басқа  құрылғылармен    қатынас  құру  үшін  қажет.     Компьютер  жұмыс  өнімділігіне      бірсыпыра     талаптар   қоятын   әртүрлі  дербес    компьютерлерге   арналған   желі  тақшаларының    түрлері  бар.  Олар   мәліметтерді  тасымалдау   жылдамдығының  өзгеруі    мен  желіге    қосылу   тәсілдеріне   байланысты   әртүрлі    болып  келеді. 
Модемдер  жай  телефон  арналары  арқылы  Интернетке  қосылып,  онымен  мәлімет  алмасу   мүмкіндігін   береді.  «Модем»  деген  сөз  осы  құрылғының қызметіне байланысты шыққан,   ол   «модулятор/демодулятор»  сөздерінің    қысқаша  түрі.   Модем    дербес    компьютерден    шыққан  цифрлық  сигналдарды жалпы телефон  арналары  арқылы    тасымалданатын   аналогтық   сигналдарға     түрлендіреді.   Ал екінші    модем     қабылданған  сигналдарды    қайтадан  цифрлық   формаға    ауыстырады. 
5   Желілік  программалық  құралдар
Жергілікті   және  аймақтық  тармақталған  желілер  архитектурасына   байланысты   программалық  құралдар; 

· желілік   операциялық  жүйеден;

· желіні   басқару   программалық   құралдарынан  тұрады. 

Желілік    операциялық  жүйе (NOS,  Network  Operating  System) – желіге  қосылған  әрбір   дебес   компьютерде   пайдаланылатын  программалық  құрал.  Ол  желілік   ресурстарды   басқарып,   олармен   қатынас   жасауды   қадағалап  отырады.  Желілік  операциялық  жүйе  тасымалданатын  мәліметтерді   баратын  бағыттары  бойынша    бағдарлауды   (маршруттауды),    желілік  құрылғылар  үшін    бәсекелік  қайшылықтарды  шешуді   және  дербес    компьютердің     операциялық    жүйесімен,  мысалы  Windows 95,   Windows NT,  UNIX,  Macintosh  немесе   OS/2  жүйелерімен  жұмыс  істеуді   ұйымдастырады. 
Желілік операциялық жүйе файлдар мен қолданбалы    программалардың  үйлесімді    жұмыс  жасауын  қамтамасыз  етеді.   Осындай    бір  жұмыс   станциясында   орналасқан  ресурстар  бірге    пайдаланыла  отырып,    керекті   мәліметтер   алушыларға    жөнелтіліп  және  олар    басқа    компьютерлерден    өзгертіле  алады.   Желілік   операциялық  жүйенің   негізгі     бөлігі    серверде    орналасады  да,   қалған   бөліктері    барлық  жұмыс    станцияларында   қызмет  етеді. 

Желілік   операциялық жүйе  қосылған  барлық   құрылғыларды   анықтап,  ортақ   пайдаланылатын   шеткері    құрылғыларға   жұмыс   станцияларының      қатынасу  приоритетін  (егер  бірнеше  станция   қатар   сұраныс берсе)  айқындап   отырады.  Бұған  қоса   операциялық  жүйе   графикті  реттеу  рөлін   атқарып,   каталогтармен  жұмыс  істеуді   басқарады  және    ақпаратты    сақтау   жүйесін   бақылау   өкілеттігін   жүргізіп,  желіні    басқару   функциясын   жүзеге  асырады.  Кең  тараған   желілік  операциялық  жүйелерге  Windows  NT  Server,  Novell  Netware,  Banyan  VINES   тәрізділер  жатады. 
Желіні  басқару   программалық  құралдары   желіні  қадағалау,  басқару  және  ондағы   мәліметтерді   сақтау   істерінде  маңызды рөл    атқарады.   Ол  желіні    тоқтатып    қоюға   мүмкіндік     бергізбейтін   және   қысылшаң   кездерді   болдырмайтын,   желіні   жеке  иеленудің   (ТСО,  Total  Cost  og  Owenership)    жалпы  құнын  төмендететін   басқару    істерін   алдын  ала  жүргізеді. 

Желі  администраторлары   басқару  жұмыс    станциясы  немесе  World Wide  Web   қызметі  арқылы    графиктегі    заңдылықтарды  қадағалай    алады,  осы  сегментті  шектен  тыс  жұмыс  атқаруға әкелетін    мүмкіндіктерді  анықтап   береді.   Бұған  қоса  кенеттен    туындаған    қиғаш   мәселелерді    тауып  олардың  әсерлерін азайтады  және  жұмыс    өнімділігін    жоғары  деңгейге    көтеруге  мүмкіндік    беретін    желі  құрылымын    таңдай  алады.   Желіні    толықтыру    және  күрделендіру    барысында   RMON   және  RMON2   сияқты    қадағалау   (мониторинг)   жабдықтары   администраторларға   желі  ортасын  бақылап   отыруға  көмектеседі. 
Осындай  қадағалау  жабдықтары  желі  шекараларынан  тиянақты  мәліметтерді    дер  кезінде алып   отыруды   қамтамасыз  етеді  және  сол   арқылы  желі    администраторы   туындайтын    қиындықтардың  алдын   алып  отырады. 

Программалық   құралдар   бұған  қоса  тасымалданатын    мәліметтерді   кездейсоқ  өзгертулерден  сақтайды.   Желі    администраторлары    басқаруға   арналған жұмыс станциясы арқылы пароль орната  алады,   тұтынушылардың   қандай    құрылғыларды   пайдалана    алатынын   анықтайды  және  заңсыз  мәлімет  алмақшы   болғандарды  тауып  тіркеп   отырады. 
6   Клиент-сервер  технологиясы

Жергілікті  желілердегі     компьютерлердің  бір-бірімен   қарым-қатынас    жасау  сипатын  олардың   функциональдық   қызметімен   байланыстыру   қалыптасқан. Жергілікті желі аймағында да компьютерді тікелей   байланыстыру кезіндегі сияқты клиент және сервер ұғымдары   қолданылады. 
Клиент-сервер  технологиясы  - жергілікті   желідегі    компьютерлерді   бір-бірімен   байланыстырудың   ерекше  тәсілі,   мұнда  бір   компьютер  (сервер)  өз  құрылғыларын   басқаларға – клиенттерге   пайдалануға  бере  алады.  Осыған  орай     жергілікті  желілер   бір   деңгейдегі    желілер  және   серверлік   желілер   болып  екіге   бөлінеді.
Бір  деңгейдегі    желілерде    айрықша    бөлінген   сервер  болмайды,   мұнда  әрбір   жұмыс  станциясы   әрі  сервер,   әрі  клиент   болып  қызмет  атқара  береді.  Мұның   ерекшелігі  -  әрбір  жұмыс  станциясы    өз  ресурстарының   белгілі  бір   бөлігін    барлық  жұмыс    станцияларының   ортақ    пайдаланушы    үшін  бөліп  береді. 
Көбінесе бір деңгейдегі желілер мүмкіндіктері    бірдей   компьютерлерді  біріктірген  кезде  құралады.   Бір  деңгейдегі    желілер    жұмыс  істеуге    ыңғайлы,   олардың   қызметі  де  қарапайым  түрде  жүзеге  асырылады. 
Егер  компьютерлер     саны  аз   болып,     олардың  негізгі    функциясы   бір-бірімен    мәлімет  алмасу  болған  жағдайда,   ең  тиімді  шешім – оларды  бір  деңгейлі    желілерге  біріктіру    болып  табылады.   Мұндай   желі  кең    тараған  Windows 98   операциялық  жүйесінің    басқаруымен   жұмыс  істей    береді. 
Мәліметтердің   компьютерлерге   таралып   орналасуы   және  әр   жұмыс  станциясының   ресурстарын     ортақтастыруды  өзгерту  мүмкіндігі  бір   деңгейдегі    желілердегі    мәліметтерді  заңсыз     пайдаланудан     сақтауды   қиындатады.  Осыған  орай    мамандар       мұндай    желілердегі   ақпаратты   сақтау   мәселелеріне   өте  көп   көңіл   бөлуге    мәжбүр   болып  отыр. 
Бір  деңгейдегі   желілердің   тағы  бір   кемшілігі   -  олардың  жұмыс   өнімділігінің   төмендігі.  Ол  реурстардың   әр  жұмыс  станцияларына     бөлініп,   жұмыс  кезінде   олардың   әрқайсысының   әрі  клиент,  әрі  сервер   қызметін   атқаруына   байланысты    болып  отыр. 

Серверлік  желілерде   компьютерлердің  функциялары  алдын  ала    айқындалған  -  оның  кейбіреуі  сервер  болып  қызмет  атқарса,  қалғандары  тұрақты    түрде  клиент   болып табылады.  Компьютерлік   желілердің    атқаратын    қызметтерінің   көп  түрлілігіне  байланысты    серверлердің    бірнеше   типтері  бар,  олар:  желілік  сервер,  файлдық  сервер,  баспа  сервері,  пошталық  сервер,  т.б.
Желілік  сервер   желіні   жалпы   басқару   функциясын   және  есептеу   жұмыстарының   негізгі  бөлігін    атқаратын  арнайы  компьютер  болып  табылады.   Бұл серверде    желіні   толық  басқаратын  операциялық   жүйенің   негізгі     ядросы  сақталады.   Желілік  сервердің  жады   көлемі  үлкен  және  оның   жұмыс    жылдамдығы  да  жоғары  деңгейде  болуы  тиіс.  Мұндай желідегі  жұмыс станцияларының  функциясына    мәліметтерді    енгізу  мен  шығару    және  сервермен  ақпарат   алмасу   жатады. 
Файлдық  сервер   термині   негізгі   функциясы  мәліметтер  файлын   сақтау,  басқару   және  тасымалдау   істерінен    тұратын  арнайы    компьютерге  байланысты   шыққан.   Ол өзінде   сақталатын   және    тасымалданатын  файлдарды   өңдемейді  және  өзгертпейді.    Сервер  ол   файлдардың   мәтіннен,   немесе  графикалық  бейнелерден,  немесе    электрондық  кестеден    тұратынын  білуге  тиісті  емес.   Жалпы  файлдық  серверде    монитор  мен  пернелік  тақта  болмаса  да  болады.  Файлдық    мәліметтердегі    барлық  өзгертулер    клиенттік    жұмыс  станцияларында    жүргізіледі.  Сондықтан   клиенттер     серверден   файлдарды    көшіріп  алады  да,   керекті    өзгерістерді  жасап,   нәтижесін    қайтадан   серверге    қайтарады.  Мұндай  желі  жұмысы  -  көптеген  тұтынушылардың  бір   үлкен  ортақ    базаны    бірге  отырып  пайдалануы   кезінде   өте  тиімді   болып  табылады.  Үлкен  желілерде    бір  мезетте   бірнеше  файлдық    серверлер   пайдаланылуы  мүмкін. 
Баспа  сервері  (принт-сервер)  желі   адаптері  көмегімен    мәлімет  тасымалдау  ортасына   қосылған  баспа  құрылғысы  болып табылады.  Мұндай  желілік  баспа  құрылғысы  басқа   желі   құрылғыларынан  тәуелсіз   күйде  өзі  жеке    жұмыс  жасайды.   Баспа    сервері   желідегі   барлық   серверлерден   және  жүмыс   станцияларынан    тапсырма  ала  отырып,  олардың   мәліметтерін  басып  шығарады.   Баспа сервері    ретінде  қуатты  жұмыс  өнімділігі    жоғары   принтерлер   пайдаланылады. 
Жергілікті    желі  ауқымды   желімен   өте  көп    мәлімет  алмасатын    болған  жағдайда,  пошталық  сервер    пайдаланылады.  Олар  электрондық  пошта   мәліметтерін    өңдеу  үшін   қолданылады.  Интернет   желісімен    тиімді   қатынас  құру  үшін  Web – серверлері    пайдаланылуы  мүмкін. 

7  Желілік   технологиялар

7.1   Ethetnet   жергілікті   есептеу  торабы
Дербес   компьютерлері   жергілікті  есептеу  торапқа  (ЖЕТ)  біріктірудің  бірнеше   себептері  бар: 

· қорды   бірлесе  пайдалану   бірнеше  есептеу  машиналарына   немесе   басқа  құрылғыларға    жеке  тірегіштерді  (дискілерді),  баспа   құрылғыларын  және  осы   сияқты   құрылғыларды   бірігіп   қолдануға   мүмкіндік   береді  (сатып  алынатын  шеткері   құрылғылардың   саны  мен  олардың  жалпы  бағасын  кемітеді); 
· қымбат    шеткері   құрылғылар  сияқты   тораптық  қолданбалық   программалық  қамтаманы  да  бірлесіп  пайдалануға     мүмкіндік  тудырады;  
· жергілікті есептеу  тораптары   бір  ұжымның   пайдаланушыларының  арасында  әрекеттесудің    жаңа  түрлерін  (мысалы,  ортақ  жоба  жасау)  қамтамасыз  етеді; 

· ақпаратты орталықтандырылған  түрде  сақтау  олардың    тұтастығын    қамтамасыздандыруды  жеңілдетеді    және  т.б.
Ethetnet  тораптарында         кеңтаратымды  тасымалдау   (дестелер   бір  уақытта  тораптың   барлық    түйіндеріне  жетеді)  және   CSMA/CD  (Carrrier  sense  Multiple  Access  with  Collision  Detection -  тасуышты   бақылау    және қақтығысты  іздеп-таба   отырып  көптік)   қатынас  құру  әдісі  қолданылады.  10Мбит/с  жылдамдықпен    тасымалдау   көзделген. 
Тасымалдау   ортасы    ретінде   жіңішке  және   жуан    коаксиалды    кәбіл,  есулі   қоссым  және  талшық-оптикалық  кәбіл   пайдаланылады. 
Сызба – құрылымы:   құрсым-коаксиалды  кәбіл  үшін,  жұлдыз   - есулі   қоссым  үшін  және  қоснүктелі    байласу – талшық-оптикалық  кәбіл  үшін.

Ethetnet   айқындамасында  тораптар  ұйымдастыру  үшін  қолданылатын  кәбілдік  жүйелердің  және  сызба-құрылымдардың  бірнеше  түрі   көзделген.  Олар  10Base-5,  10Base-2,  10Base-Т  және  10Base-F  деп  аталады.  Бұл  жерде,  10  саны  деректер    тасымалдау   жылдамдығы  10 Мбит/с  екендігін,    Base     сөзі   модуляцияланбаған  (beseband – кәбіл    арқылы  кез   келген   уақытта   тек  қана    бір  сигнал)  тасымалдау   әдісі     екендігін,  5  және 2   сандары   сегменттің   100   метрмен   өлшенген  ұзындығын    (яғни  500 м  және  200 м),  ал Т  және   F  әріптері   тасымалдау    ортасының  есулі   қоссым  және  талшық-оптикалық   кәбіл   екендігін  көрсетеді. 
7.2   Fast  Ethetnet   технологиясы
Ethetnet   технологиясын  қолдайтын  тораптық  жабдықтар  жасаушылар  (SynOptics,  3Com   және  т.б.  компаниялар)   жаңа  технология    стандартын   жасау  үшін    Fast  Ethernet   Alliance    бірлестігін  ұйымдастырған.    Жаңа  технологияға    Fast  Ethernet     деген  ат    беріледі.  1995  жылы   ІЕЕЕ  комитеті   Fast  Ethernet      технологиясын   ІЕЕЕ802.3u  стандартты   ретінде   қабылданды. 

Fast  Ethernet   технологиясы   классикалық      Ethernet  тораптарының  әрі  қарай     дамуы     болып  табылады.   Бұл  екі   технологияның    айырмашылығы    физикалық   деңгейде   Fast  Ethernet     технологиясының   физикалық   деңгейінің   күрделілігі   онда 3   түрлі    кәбілдік  жүйе    (талшық-оптика,  екі  немесе  төрт   жұптық   қос  есулі   өткізгіш)  қолданылуымен   байланысты.  Fast  Ethernet     технологиясының  негізгі    артықшылықтары: 

· торап сегменттерінің өткізу қабілеттілігі 100 Мбит/с  дейін   көтерілген; 

· CSMA/CD   қатынас   құру  әдісі   сақталған;

· «жұлдыз»   сызба-құрылымы    және  есулі   қоссым   мен   талшық-оптикалық кәбіл  сияқты    деректер    тасымалдау   ортасы    сақталып  қалған. 

Осы  аталған  ерекшеліктер   көп  таралған   10 Мбит/с   жылдамдықты    10Base-Т    торабынан    жоғары   жылдамдықты   тораптарға   көшуді      жеңілдетеді. 
Fast Ethernet технологиясының  кадр пішімі   Ethernet   технологиясының    кадр  пішімі   сияқты.    Ethernet    технологиясының   МАС-кадрінің    пішімі,   оны  10 Мб/с  және  100 Мб/с   жылдамдықты    тораппен  тасымалданған  кездегі   уақыттық   параметрлері  10-сурет көрсетілген. 

     Fast  Ethernet      технологиясының  кадр  тасымалдау   уақыты   10-Мегабиттік   Ethernet    технологиясымен    салыстырғанда  10  есе   кем:   десте  жіберу   - 100  нс   орнына   нс  орнына    10  нс,    ал  екі  десте  аралығы   (технологиялық    үзіліс) – 9,6  мкс  орнына   0,96  мкс. 

10- сурет  МАС-кадрінің  және  оны  тасымалдау  уақыттары
Fast Ethernet технологиясының классикалық Ethernet      технологиясынан   айырмашылықтары    физикалық  деңгейде   (11-сурет).

Деректер  тысамалдау  ортасының  түріне  байланысты  әр  түрлі  ағытпа  (MDI – Medium  Deperndent  Interface)   қолданылады.  Fast Ethernet технологиясында  кәбілдік   жүйенің  үш  түрі  (талшық-оптика,   бесінші   категориялы  екі жұпты    есулі   қоссым  және  үшінші   категориялы     төрт   жұпты   есулі  қоссым)  пайдаланылады  және  Ethernet технологиясына   қарағанда  ондағы   өткізгіштер    саны  да,   шарттаңбалау    әдістері  де  өзгеше.  Сондықтан  Fast Ethernet технологиясының   физикалық    деңгейінің   құрылымы  күрделі. 
Физикалық  деңгей  3  деңгейшеден тұрады:   үйлесімдіру   (reconciliation  sublayer),   ортадан   тәуелсіз    интерфейс   (МІІ- Media  Independent  Interface)  және    физикалық   деңгейдің   құрылғысы    (PHY – physical    layer  device). 
Үйлесімдіру   деңгейшесі  МАС-деңгейшесінің  жұмысын   МИ  интерфейсімен   үйлесімдіру    қамтамасыз  етеді. 
Физикалық  деңгейдің  құрылғысы  (PHY)  кәбілдің  белгілі  бір   түрі  арқылы    тасымалдауға    арналып  МАС – деңгейшесінің   келіп  түскен  деректерді  шарттаңбалау  (қодалау),  кәбіл   арқылы   тасымалданатын   деректерді   уақыт  үйлесімдіру,   қабылдауыш  түйінде    деректерді  қабылдау   және   кері   шарттаңбалау    үшін   керек.  Оның  құрамына   физикалық  қодалау    деңгейшесі  (PSC,  Physical   Medium  Attechment),    физикалық    ортаның   тәуелділік  деңгейшесі    (PMD,    Physical   Medium   Dependent)  және  тасымалдау   жылдамдығы   жайында  автокелісім   деңгейшесі  (Auto-negotiation)   кіреді. 
Автокелісім    деңгейшесі    бір  байланыс    арнасы   арқылы   байланысқан екі  құрылғыға  автоматтық  түрде    (адамның   қатынасуынсыз)   осы  құрылғылардың  екеуінің   де   қолдай   алатын   ең  жоғары    жылдамдықты     жұмыс  әлпін   таңдап   алуына  мүмкіндік  береді. 
МІІ  интерфейсі   МАС-деңгейшесі  мен  PHY-деңгейшесі  арасында  деректер  алмастырудың,  пайдаланылатын    физикалық    ортадан  тәуелсіз,   тәсілін   қолдайды.   Бұл  интерфейс  атқаратын   міндеті  бойынша   классикалық  Ethernet   технологиясының   AUI  интерфейсіне   ұқсайды.  Тек  AUI  интерфейсі   сигналды   физикалық   шарттаңбалау  деңгейшесі  мен  ортаға    физикалық     қосылу-жалғасу    деңгейшесінің   аралығында  (Ethernet   технологиясында  кәбілдің  түріне  тәуелсіз  физикалық  шарттаңбалаудың  бір-ақ  әдісі,   атап  айтса   манчестерлік    кода,   қолданылады),   ал  МІІ  интерфейсі  МАС-деңгейшесі  мен  сигналды    шарттаңбалау  деңгейшелірінің    (Fast Ethernet технологиясында  бұндай    деңгейше   үшеу  - FX.PHY , TX.PHY  және  T4.PHY)  аралығында  орналасады. 

МІІ   интерфейсін    жүзеге  асырудың  екі  варианты  бар:   ішкі  және  сыртқы.  Ішкі  вариант    кезінде   МАС-деңгейшесі  мен   үйлесімдіруді    жүзеге  асыратын    шағынсұлба  (БИМАС – басқару  интерфейсі  бар  МАС – деңгейше  бөлігі)  трансивердің   шағынсұлбасымен  МІІ  интерфейсі    арқылы  байласады.   Аталған  шағынсұлбалар  бір   құрылманың   (мысалы,   тораптық  бейімдеуіштің  тақшасы   немесе  бағдарғылауыштың    жекебөлігі)  ішінде  ораласады.   Трансивердің   шағынсұлбасы   PHY құрылғысының   барлық  қызметтерін  атқарады.  

Сыртқы   вариант   кезінде  трансивер  бөлек   құрылғы  ретінде   сыртта  орналасады  және  МАС-деңгейшесінің   шағынсұлбасымен   (ұзындығы  1 метрден  аспайтын)  МІІ ағытпасының   түйіспелер  саны  40-қа  тең. 

МІІ интерфейсі    PHY  мен  МАС-деңгейшесін   байланыстырудан  басқа PHY  құрылғыларын    көппорттық  қайталауыш-шоғырлауыштағы   сигналдарды   қайталауға  арналған  шағынсұлбамен  де  байланыстыра  алады. 

МІІ  интерфейсі   PHY  мен  МАС  арасында  қатарластыра   деректер  тасымалдау  үшін  өлшемі   4  битке  (ақпарға)  тең    деректер  бөлшегін   пайдаланады.  МАС – деңгейшесінен  PHY   құрылғыларына  деректер  тасымалданатын арна  4-биттік  құрсымнан  тұрады  және  МАС-деңгейшесінде қалыптастырылған «Жіберу» сигналымен  уақытүйлесімдіріледі.       Осыған  ұқсас,   PHY    құрылғыларынан    МАС-деңгейшесіне     деректер  тасымалданатын   арна  да  4-биттік   құрсымнан  тұрады,    бірақ  PHY  құрылғыларында    қалыптастырылған    «Қабылдау»    сигналымен  уақытүйлесімдіріледі.  
МІІ  интерфейсінде  PHY  және  МАС    арасында   басқарушы   ақпарат     алмастыру    үшін  екі  өткізгіштік   құрсым    көзделген.    МАС-деңгейшесі    бұл  құрсымды    PHY  құрылғыларына    өзінің  жұмыс   істеу  әлпісі     жайында    мәлімет  жіберу    үшін  пайдаланады,  ал  PHY   құрылғылары    осы  құрсым   арқылы   порт  мәртебесі  мен  арна   жайында  сұратым   жібере  алады. 
Автокелісім  қызметі   (Auto-negotiation)  бір   байланыс  арнасы  арқылы  байланысқан   екі  құрылғыға  автоматтық  түрде  оның  қолдай   алатын  ең  жоғары  жылдамдықты    жұмыс  әлпін  таңдап  алуына    мүмкіндік  береді. 

Есулі   қоссымдарға  арналған  PHY  ТХ  және  PHY  Т4  құрылғыларын    қолдайтын    бірнеше  жұмыс  әлпілері  бар: 
-  10 Base-T   (2  жұп,  3 – санатты  UTP);
-  10 Base –T  full-duplex   (2  жұп,  3 – санатты UTP);
- 100 Base –TX   (2  жұп,  5 – санатты  UTP   немесе    IA  типті    STP); 
- 100 Base –TX   full-duplex   (2  жұп,  5 – санатты  UTP   немесе    IA  типті    STP); 

- 100 Base –T4  (4  жұп,  3 – санатты UTP).
PHY  FZ    және  PHY  TX    айқындамаларын    қолдайтын  түйіндер  толық  дуплекстік  әлпінде   (full-duplex   mode)   жұмыс  істей   алады.  Бұл  режимде  CSMA/CD    қатынас   құру  әдісі   қолданылмайды  және   қақтығыс   деген  ұғым жоқ  (әрбір   түйін  Тх  и Rx арналары   арқылы  деректер  кадрын  бір    уақытта    жібере  және   қабылдай   алады).   Тек  тораптық  бейімдеуішті    коммутатормен  немесе  комутаторларды   бір-бірімен   байланыстырған   кезде  ғана    толық  дуплекстік    әлпіні    жүзеге    асыруға    болады.  Толық    дуплекстік  әлпі  кезінде   100Base –TX    стандарттары  түйіндер  арасында   деректер    алмастыруды  200 Мбит/с  жылдамдықпен   жүргізуді   қамтамасыз  етеді. 
100Base –T  стандарты  бойынша  жоғарыда   аталған  кәбілдік    жүйлерді   қолдау  үшін   100Base –TX,   100Base –T4   және  100Base –FX   деп  аталатын   3  айқындама  көзделген. 
7.3  Gigabit  Ethetnet
100 мегабиттік  арна   арқылы  қосылған   серверлер,  көп  жағдайда,  100 Мбит/с  жылдамдықпен  істейтін  (FDDI   Fast  Ethernet   сияқты)  тораптардың  магистралдарын  толтырып  жіберетін  болды.  Сондықтан,  бұдан  да  жоғары   жылдамдықпен  істейтін  Ethernet     стандарты  қажет  болды. 

Gigabit  Ethetnet  технологиясы    Ethetnet   тобының  жылдамдықтар  деңгейіне  жаңа  (1000 Мбит/с)   қатар  қосты.  Бұл  жаңалық  тиімді    түрде  ірі   жергілікті  тораптарды  құруға   мүмкіндік   берді:   тораптың  төменгі  деңгейіндегі    қуатты   серверлер  мен   магистралдар  100 Мбит/с   жылдамдықпен  істейді,  ал    Gigabit  Ethetnet    болса,  жоғары  өткізу   қабілеттікті    қамтамасыз  ете    отырып,  оларды   біріктірілді. 
Gigabit  Ethetnet   физикалық  деңгейінің  бірінші  варианты  ретінде  Fiber  Channel   технологиясының  деңгейі  қабылданған  Fiber  Channel технологиясы  жергілікті   тораптарда,  негізінде,  жоғары  жылдамдықты  шеткері   құрылғыларды   қуатты  компьютерлерге  қосу  үшін  қолданылады.  Бұл   технологияда   деректер   8В/10В   шарттаңбасының   (кодасының)  көмегімен  талшық-оптикалық  кәбілде  гигабитке  жақын   жылдамдықпен   тасымалданады. 

  Gigabit  Ethetnet    технологиясының  Ethetnet   және  Fast  Ethernet    технологияларымен  ұқсастығы  (ортақ  жақтары): 
· Ethernet   кадрларының  барлық  пішімдері  (форматтары)  сақталған;

· хаттаманың  CSMA/CD   қатынас  құру   әдісін   қолдайтын  жартылай   дуплекстік  және   коммутаторлармен  жұмыс  істейтін  толық   дуплекстік    түрлері   де  сақталған;

· Ethernet   және  Fast  Ethernet     технологияларында  қолданылатын    кәбілдердің  барлық    негізгі  (талшық-оптикалық,  бесінші  санатты  қос  есулі    өткізгіш,  коаксиалды)  түрлері    пайдаланылады. 

Осы аталған  қасиеттерді   Gigabit  Ethetnet   технологиясында   сақтап  қалу  үшін  оның  МАС  деңгейшесіне  де  (тек физикалық   деңгейіне  ғана  емес)  өзгерістер  енгізу   керек  болды. 

Gigabit  Ethetnet   торабының   диаметрін  ұзарту   үшін  кадрдың ең  кіші  өлшемі  (бастауды  санамағанда)  64-тен  512 байтқа  (яғни   4096  битке)  дейін  үлкейтілген.  Бұл  бір   қайталауыш   қолданылған  кезде    тораптың   мүмкін  болатын    диаметрін  200  метрге    дейін   жеткізуге  мүмкіндік     береді.   Кадрдың  ұзындығын   керекті   мөлшерге   жеткізу  үшін  тораптық    бейімдеуіш  деректер   өрісін  448  байт   ұзындыққа   дейін  8В/10В   шарттаңбасында   қолданылмайтын  (яғни,   деректер  қодасымен  шатастырып  алмайтын)  символдармен  толтырады. 

ІЕЕЕ802.3z  стандарты  бойынша  қысқа   кадрлар  (мәселен,    түбіртектер)  тасымалдау  кезінде  ақырғы   түйіндерге  бірінен  соң  бірнеше  кадр  жіберу  рұқсат  етілген.  Бұл   жұмыс  әлпісі    монополдық  дестелік  режім  (Burst  Mode)   деп  аталады.   Осы   режім  кезінде   түйін  тасымалдау   ортасын  босатпай  тұрып  жалпы   ұзындығы   8192  байттан  (65536  биттен)  артпайтын  бірнеше  кадр    жібере  алады. 
ІЕЕЕ802.3z  стандартында  физикалық   ортаның  мынандай  түрлері   анықталған: 

· бірмодолық  талшық-оптикалық  кәбіл; 

· көпмодолық  талшық-оптикалық  62.5/125 кәбіл; 

· көпмодульдық  талшық-оптикалық  50/125  кәбіл; 

· толқындық  кедергісі  75  омдық  қос  коаксиал  кәбіл (Twinax). 

ІЕЕЕ802.3z  стандарты    көпмодолық  талшық-оптика  үшін  1000Base-SX  және  1000Base-LX  айқындамаларын анықтаған.  1000Base-SX   айқындамасында  толқынның  ұзындығы  850 нм   (S  әрпі  - Shorf  Wavilingth  сөзінен  алынған,  қысқа   толқын  дегенді   білдіреді),  ал   1000Base-LX   айқындамасында  - 1300 нм   (L әрпі – Long   Wavilingth,   ұзын  толқын. 

  1000Base-SX   стандартында   көпмодолық  кәбіл,  қысқатолқынды  лазерлік   трансивер  қолданылады.  Сызба-қүрылымы   жұлдыз.  1000Base-SX   айқындамасы   бойынша  толық  дуплекстік  тасымалдау   кезінде   көпмодолық   талшық-оптикалық   62.5/125  кәбілі   қолданылатын  сегменттің  ең  үлкен  ұзындығы    200 м,  ал  50/125  кәбілі  кезінде  - 500 м.  Бұл  келтірілген   қашықтықтардың   мәні    өткізу   жолағы    160-500 МГц/км  аралығында   болатын    кәбілдерге   арналып   есептелген.  Қазіргі    пайдаланылып  жүрген  көпмодолық    кәбілдердің    өткізу    жолағы    600-1000 МГц/км   болғандықтан  сегменттің  ұзындығын  800  метрге  ұзартуға  болады.  Жартылай    дуплекстік   тасымалдау    кезінде    осы  кәбілдердің    сегментінің  ұзындығы  100  метрден   аспауы  керек. 

     1000Base-LX стандартында бірмодолық  және  көпмодолық  оптикалық  кәбілдер,  ұзынтолқынды  лазерлік  трансивер  қолданылады.  Сызба-құрылымы  жұлдыз.  1000Base-LX    стандартының   пайдаланылатын    негізгі  аймағы  - бірмодолық  талшық-оптика.  Сегменттің    ең  үлкен    ұзындығы  5000 м. Бірақ    1000Base-LX   айқындамасы    көпмодолық    кәбілде   де  жұмыс   істей   алады.  Бұл  кезде   сегменттің   ұзындығы  - 550 м  шамасында.  Деректер  тасымалдау ортасы    ретінде   толқындық  кедергісі  150 омға   тең  қос  коаксиалды   кәбіл  қолданылған  кезде   сегменттің  ұзындығы   25  метрден   аспайды. 
1000Base-СX  стандартында   экрандалған  есулі  қоссым  пайдаланылады.  Сызба-құрылымы  жұлдыз.  Сегментке  екіден   артық  түйін    көзделмеген  және  сегменттің  ең  үлкен  ұзындығы   100 м. 

   1000Base-Т  стандартында  экрандалмаған    есулі   қоссым   пайдаланылады.  Сызба-құрылымы   жұлдыз. Сегментке  екіден   артық  түйін    көзделмеген  және  сегменттің  ең  үлкен  ұзындығы   100 м. 

Деректер  тасымалдау   ортасы  ретінде   толқындық  кедергісі   150  омға  (2х75 см)  тең  жоғары  сапалы  қос   коаксиалды  (твинаксиалдық)  кәбіл  (Twinax)   қолданылады.   Деректер    әрқайсысы   мыстан  жасалған  және    қорғауыш  қабықшамен   қоршалған    қос  өткізгішпен  бір   уақытта    тасымалданады.  Бұл   кезде   жартылай   дуплекстік   тасымалдау  режімі  жүзеге  асырылады. 

Толшық  дуплекстік  әлпіні    жүзеге  асыру  үшін  тағы  екі  қос    коаксиалды   өткізгіштер  керек.   Төрт   коаксиалды  өткізгіштен   тұратын    арнайы  кәбіл   Quad – кәбіл    деп  аталады.  Бұл  кәбіл   сырттай  бесінші   категориялы   қос  есулі   өткізгішке  ұқсайды.   Сыртқы  диаметрі   мен  иілгіштігі   соған  жақын.  Қос   коаксиалды  кәбіл   қолданылған  кезде    сегменттің  ұзындығы  25  метрден   аспайды. 
Деректер   тасымалдау  ортасы   ретінде  бесінші   санатты   есулі  қоссым  UTP        қолданылған    кезде  деректер  4  жұптың   барлығымен  бір  уақытта    қатарластыра   тасымалданады.   

  Gigabit  Ethetnet    технологиясының  бесінші   категориялы  UTP   қолданылатын   нұсқасында   деректерді   шарттаңбалау  үшін   РАМ5  кодасы    пайдаланылған.  Бұл  шарттаңбада   потенциалдың  5  деңгейі  қолданылады:  -2,  -1,  0,  +1,  +2.  Сондықтан  1  такт   ішінде   бір  жұп  арқылы  2322  бит  ақпарат   тасымалданады. 

Gigabit  GV 

Gigabit  GV   технологиясында   есулі  қоссым  үшін  500 Мбит/с  және  талшық-оптикалық  кәбіл  үшін   1 Гбит/с   жылдамдық   көзделген.  Түйіндер  арасының  ең   үлкен    қашықтығы:  есулі   қоссым  болса  -  100  метр,   көпмодолы  талшық-оптикалық  кәбіл  болса  - 500  метр,  ал  бірмодолы  талшық-оптикалық   кәбіл  болса  - 2  км. 

7.4   Сақиналық  архитектура  технологиясы  болып  саналатын   Token  Ring  және     FDDI  технологиялары  маркерлік   қатынас  құруға  негізделген  қумалы   (эстафеталық)  желі   жасауда  пайдаланылады.   Олар  сақина    бойымен   бір  бағытта    маркер   (token)   деп  аталатын    арнайы  биттер  тізбегінен  тұратын   мәліметтердің    айналып   жүруі  арқылы     жасалған    үздіксіз   тұйық   желі   түрін  құрайды.    Маркер    сақина    бойымен   желідегі   әрбір  жұмыс   станциясын   айналып   өтіп   үздіксіз   қозғалыста    болады.   Желідегі    мәлімет   жөнелтетін  жұмыс   станциясы   маркерге   бір  кадр  қосып  қояды,   ал   қалған   станциялар    тек  маркерді    ары  қарай     жылжытып  отырады. Token  Ring  желілері     мәліметтерді  4  немесе  16  Мбит/с   жылдамдықтармен  тасымалдап,      көбінесе  ІВМ   компьютерлері  ортасында  қызмет   етеді. 

FDDI  технологиясы  да  сақиналы  негізінде   жасалып,  оптоталшықты   кабельдермен  жұмыс  істеу  үшін  магистральды  желілерде   пайдаланылады.  Бұл  да   Token  Ring    желілері  тәрізді   маркерді   бір    станциясындан  екінші   станцияға   жіберіп   отырады.  Token  Ring    технологиясынан  айырмасы   мұнда   маркерлері   қарама-қарсы   бағытта    қозғалыста    болатын   екі  сақина    болады.  Бұл   тәсіл  бір    сақинада  үзіліс    болып  қалған  жағдайда     желінің   ақаусыз   қызметін    ұйымдастыру     мақсатында   (көбінесе  оптоталшықты  кабельде) жасалады.  FDDI  желілері    мәліметтерді   100  Мбит/с    жылдамдықпен  өте   үлкен    қашықтықтарға    тасымалдау  үшін   қызмет    етеді.  Мұндағы  желі    сақинасы   ең  көп   дегенде    ұзындығы   100 км-ге  дейінгі   тұйық    қашықтықты   қамтиды  да,   жұмыс  станцияларының   арасы  2  км  шамасында   болады. 

  Осы  көрсетілген  сақина   түріндегі   екі   технология  жаңа   желілерді   ұйымдастыруда  АТМ   және  Ethetnet  технологияларының  баламасы  ретінде   қолданылып   келеді.
Қорытынды
Торап  (желі)  деп -   ақпарат   алмасуға    мүмкіндік  беретін   жүйенің  түрі.  Жалпы     жағдайда,    компьютерлік    желілерді     құру  үшін    компьютерлік    арнайы    желілік    құрылғылар  және    арнайы   желілік   бағдарламалық  құралдар  қажет.   Мәліметтермен  алмасу  үшін   екі   компьютердің     қарапайым   түрде     қосылуы  керек.    Windows     операциялық   жүйесінде     жұмыс    істейтін     компьютердің     тікелей    қосылуы  арнайы   аппараттық  немесе  арнайы    бағдарламалық    қамсыздандыруды    қажет   етпейді.   Сондықтан     бұл  жағдайда    құрылғылардың   орнына     стандартты    кіру-шығу     порттары,  ал   бағдарламалық    қамсыздандырудың  орнына    операциялық   жүйенің   құрамындағы     стандартты  құралдар  пайдаланылады.    (Қосу → Бағдарлама  → Стандарт   → Байланыс  → Тікелей   кабельдік   байланыс). 

Компьютерлік   желілердің    архитектурасына    логикалық,  физикалық,    программалық    құралымдар  кіреді.   ЭЕМ    тораптары   бірнеше   белгі  бойынша   жіктеледі.   Аумағы  бойынша     олар:    аймақтық,     ауқымды,   жергілікті  желілер   болып  бөлінеді. 
Желінің   атқаратын   қызметіне   байланысты    топологиялардың   үш  түрі  бар.

Шиналық  топология. 

Мұнда    жұмыс  станциялары  жиі   адаптерлері  арқылы    магистралға   қосылады.   Дәл  осындай    тісілмен   магистральға  басқа  да  желілік    құрылғылар  қосыла  береді.       Желінің    жұмыс   жасау   процесінде   тасымалданатын   ақпарат   жөнелтуші    станциядан    жұмыс   станцияларының     барлық   адаптерлеріне  жеткізіледі,  бірақ  оны   тек   адресте   көрсетілген      жұмыс  станциясы   қабылдайды.  
Жұлдыз  тәрізді  топология.  Мұнда  ортақтандырылған   коммуникациялық   түйін – желілік  сервер  болуы  тиіс,  ол  барлық   мәліметтерді   жеткізуді     жүзеге  асырады.    Бұл  топологияның    артықшылығы    кез  келген   бір  жұмыс   станциясының  істен  шығуы    жалпы   байланысқа   әсер  етпейді. 

Сақиналық    топология.  Мұнда   байланысу     арналары  тұйықталған  сақина  бойында    орналасады.  Жөнелтілген   мәлімет   біртіндеп  барлық   жұмыс    станцияларын  аралап   шығады  да,  оны  керекті     компьютер  қабылдаған  соң   жұмыс  тоқтатылады.  Бұл  топологияның     кемшілігі  -  кез  келген  бір  жұмыс  станциясының  істен шығуы   жалпы  байланысты   бұзады. 
Сонымен  есептеу    машиналарын    торапқа   біріктірудің   бірнеше     маңызды  себептері бар: 

· деректерді    тасымалдауды   жеделдету; 
· пайдаланушылар  арасында   ақпаратты    тез   алмастыру   мүмкіншілігі;

· жұмыс  орнынан   қозғалмай-ақ   хабар  жіберу  т және  қабылдау;
· жер  шарының  кез  келген  нүктесінен    кез  келген   ақпаратты   лезде     алу  мүмкіндігі; 

· әр  түрлі   фирмалардың    әр  түрлі   программалық  қамтаманың   сүйемелдеуімен   жұмыс  істейтін   компьютерлерінің  арасында  ақпарат  алмастыру. 

Бұран  менің  компьютерлік  желі  туралы    жалпы   түсінігім  ғана  болған.   Осы   курстық  жұмысты  орындау  барысында   мен  есептеу   тораптарының   элементтерін,    атқаратын  қызметтерін,   түрлерін,  топологиясы  мен    технологиялары  туралы   ақпарат  алдым. 
Болашақта  осы  алған  білімімді    жетілдіре  отырып,  маман  ретінде   қандай   тораптың   топологиясы   қолдануға  тиімді  екенін   білетін   боламын. 

